Каримов Қозоғистонга сафарини бошлади\nИслом Каримов ва Нурсултон Назарбоев ўртасида муҳокама қилинадиган масалалар кўпайиб қолган.\nЎзбекистон президенти Ислом Каримов Қозоғистонга икки кунлик расмий сафарини бошлади.\nЖаноб Каримов Остонада қозоғистонлик ҳамкасби Нурсултон Назарбаев билан учрашади.\nМузокаралар мавзуси икки давлат ўртасида ҳарбий-техникавий ҳамкорлик масалаларидан тортиб меҳнат мухожирлари ижтимоий мухофазаси, фуқароларнинг ўзаро борди-келдиси, чегара пунктларидан ўтиш шароитларини енгиллаштириш, савдо-сотиқ, ўзаро савдо ваколатхоналарини очиш каби масалаларни қамраб олади.\n- Қозоғистон ва Ўзбекистон Марказий Осиёдаги интеграция жараёнларида муҳим ўринни эгаллайди. Биз энг аввало савдо-иқтисодий соҳалардаги ҳамкорликка урғу берамиз. Табиий, бўлажак музокараларда томонларни қизиқтирган барча масалалар мухокама этилади,- деди Қозоғистон Ташқи ишлар вазирлиги матбуот вакили Алтай Абибуллаев Озодлик мухбири билан суҳбатда.\nҚозоғистон Ўзбекистоннинг муҳим савдо шерикларидан бири ҳисобланади. Ўтган йили икки давлат ўртасидаги товар айланмаси 2,7 миллиард долларни ташкил этди.\nБироқ, Қозоғистон томони сўнгги пайтларда чегара олди савдосида Ўзбекистон томонидан маҳсулотларнинг экспорт қилинишида чекловлар ҳаддан зиёд кучайганига эътироз билдирмоқда.\nЎзбекистон Қозоғистондан ун сотиб олишни камайтириб, бунинг ўрнига ўзида қозоқ буғдойини қайта ишлаб чиқаришни йўлга қўйиш ҳаракатига тушган. Қозоқ уни импортига чекловлар эса ўзбек бозорларида олийсифат ун нархининг кўтарилишига сабаб бўлди.\nҚозоқ унининг энг олди харидори эса Ўзбекистон ҳисобланади ва йилига ўртача 1 миллион тонна атрофида ун сотиб олади.\nЧегарадаги тўсиқлар олинадими?\nҚозоғистон томонини Ўзбекистонда юк машиналарнинг ҳаракатланиши учун жорий этилган янги тартиб кучга кириши муносабати билан уларнинг Ўзбекистон ҳудудига киришида юзага келган муаммолар ҳам ташвишга солмоқда.\nСўнгги бир ой ичида Ўзбекистон-Қозоғистон божхона нуқталарида юзлаб юк машиналар тўпланиб қолгани, манзилларига кечикиб боргани кузатилди.\nШунингдек, чегарадан оддий фуқароларнинг ўтишидаги қийинчиликлар ва ушбу масалада енгилликлар яратиш ҳам Ўзбекистон ва Қозоғистон раҳбарлари ўртасидаги муҳокамалар мавзуси бўлиши кутилмоқда.\nЎзбек-қозоқ чегарасидан ўтадиган одамлар сунъий тўсиқларга, бир неча соатлик навбат, қўпол муносабат ва ортиқча текшир-текширларга дуч келишларини айтишади.\n- Ўзбекистон томонидаги ўтиш нуқталарида одамлар соатлаб чегарада туриб қолишади ва ё навбатсиз ўтиш учун пора беришга мажбур бўладилар,- дейди Қозоғистонда ишлайдиган ўзбек мухожирларидан бири.\nҚозоғистонда ўзбек тилида чиқадиган “Туркистон тонги” газетаси бош мухаррири Ботир Норбоев бу масалаларнинг тезроқ ечим топишига умид билдиради.\n- Икки халқ ўртасида қадимдан давом этиб келаётган борди-келди бор. Чегаралардаги сунъий тўсиқлар барҳам топса Қозоғистонга меҳнат қилгани келаётган ва Ўзбекистонга пул жўнатиб мамлакат иқтисодига ҳисса қўшаётган муҳожирлар учун ҳам бироз енгиллик бўлар эди,- дейди Норбоев.\nМеҳнат мухожирлари ҳам Каримов ташрифидан умидвор\nИқтисоди жадал ривожланаётган Қозоғистонда қўшимча иш кучига пайдо бўлган эҳтиёж, жумладан ўзбекистонлик меҳнат муҳожирлари ҳисобидан қондирилмоқда.\nҲозирда минглаб ўзбекистонлик меҳнат мухожирлари Қозоғистонда ишлайди. Лекин, улар ижтимоий муҳофазаланмаган.\nҚозоғистонда ўзбек фуқароларининг қулликка сотиб юборилиши ва бошқа нохуш воқеаларга тушиб қолиши билан боғлиқ ҳодисалар тез-тез учрайди.\n- Ҳозир бу ерда ишлаётган хотин-қизлар хўрланмоқда. Холимизни бир келиб кўрсангиз эди. Далада ишлаймиз, кетмон чопамиз, бировни молига қараймиз, лекин чақадек қадримиз қолмади. Ишлаймиз, ишлаймиз, ярмини беради, ярмини кейин оласан дейди. Шу билан йўқ. Мана беш йилдан буён шу,- дейди Қозоғистон ғарбидаги Орол шаҳрида ишлайдиган хоразмлик Гавҳар опа.\nЛекин, Қозоғистонда ишлайдиган ўзбек мухожирларининг аксари иш берувчи билан шартнома тузмай ишлаши боис, улар муаммосини ҳуқуқ органлари ҳал қилишга ожиз.\nҚозоғистон ва Ўзбекистон ўртасида икки ярим минг километрлик чегара бор. Бу чегарада сўнгги бир йил ичида кўплаб кўнгилсиз воқеалар рўй берди.\nЎтган йили чимкентлик алпинистлар тоққа чиқмоқчи бўлиб адашиб қолган ва давлат чегарасини бузишда айбланиб ўзбек чегарачилари томонидан қўлга олинган эди. Улар бир неча кун ўтиб озод этилган бўлса ҳам икки давлат ўртасида дипломатик мунозарага сабаб бўлди.\nШу йил бошида гўё Ўзбекистоннинг Қорақалпоғистон тарафидан учиб борган учувчисиз бошқариладиган учқич билан боғлиқ можаро Қозоғистон томонининг норозилигига сабаб бўлди.\nҚозоғистон Ташқи ишлар вазирлиги матбуот вакили Алтай Абибуллаевнинг Озодлик мухбирига айтишича икки мамлакат муносабатларида муаммо йўқ.\n- Ўзбекистон раҳбарининг Қозоғистонга ташрифи бу муносабатларни янги босқичга кўтаришига умид қиляпмиз, - деди Абибуллаев.\nБу сўнгги йигирма йил мойбанида Каримов ва Назарбоев ўртасидаги ҳисоб бўйича 14чи олий даражадаги учрашув бўлади. Ўзбекистон ва Қозоғистон раҳбарлари сўнгги бор март ойида Тошкентда учрашишган эди.\nКаримов Қозоғистонга сафар қилади


Мухлислар трибунада, футболчилар стадионда «ёндиришди» – «Динамо»ни Суперлигага яқинлаштирган ўйиндан фоторепортаж\nПро-Лига 20-турининг марказий ўйини Самарқандда ўтказилди. Икки йиллик «қувғин»дан кейин юқори дивизионга қайтишга яқин бўлган Самарқанднинг «Динамо» клуби пойтахтнинг «Олимпик» клубини қабул қилиб, 5:1 ҳисобида ғалаба қозонди. Бу ғалаба самарқандликларни Суперлигага янада яқинлаштирди.\nАввалига «Динамо» сафидаги дебют голини урган Шокир Йўлдошев самарқандликларни ҳисобда олдинга олиб чиқди. Иккинчи бўлимда эса «Олимпик» битта, «Динамо» яна учта гол урди. Учрашувдаги охирги гол 90+3-дақиқада урилди. «Динамо» яримҳимоячиси Сирож Мелиев гол ургач, уни жамоа шифокори билан бирга нишонлади. Чунки Мелиев мавсум давомида узоқ вақт жароҳатлардан азият чеккан ва мавсум якунида яхши спорт формасига кириб бормоқда.\nБу ғалабадан кейин «Динамо»нинг очколари сони 34 тага етди. Етакчи «Нефтчи» ҳисобида эса 37 очко бор ва фарғоналиклар айни дамларда Бухорода «Нурафшон» билан ўйнамоқда. «Динамо»дан кейинги ўринда бораётган бухороликлар ҳисобида 24 очко бор. Ҳаким Фузайлов жамоаси мусобақа тугашига 4 тур қолган бир вақтда яқин таъқибчисини 10 очкога қолдираётгани сабаб «Олимпик»га қарши ўйинда Суперлига томон катта қадам ташлади дейиш мумкин.\nҚуйида «Динамо» ҳамда «Олимпик» жамоалари ўртасидаги учрашувдан фоторепортажни эътиборингизга ҳавола қиламиз.


2020 йилнинг 1 апрелидан бошлаб Ўзбекистон ҳудудига фақат микронутриентлар билан бойитилган I навли буғдой уни ва ош тузи олиб келиниши амалга оширилади.\nТОШКЕНТ, 29 дек — Sputnik. Ўзбекистонга бойитилмаган ун ва туз олиб кириш 2020 йилнинг 1 апрелидан тақиқланади.\n“2020 йилнинг 1 апрелидан бошлаб Ўзбекистон ҳудудига фақат микронутриентлар билан бойитилган I навли буғдой уни ва ош тузи олиб келиниши амалга оширилади”, – дейилади Вазирлар Маҳкамасининг 2019 йил 25 декабрдаги 1035-сонли қарорида.\nБуғдой унининг микронутриентлари билан бойитиш даражаси барча навларнинг ишлаб чиқарилган ва импорт қилинган уннинг умумий ҳажмининг 30 фоизини ташкил қилади. Микронутриентлар билан бойитилган ун аҳоли сонининг тахминан 56 фоизини истеъмол қилади ва темир танқислиги анемиясининг олдини олиш учун 90 фоизини қамрови талаб қилинади.\nЎзбекистонга бойитилмаган ун олиб киришнинг чекланиши юқумли касалликларнинг олдини олиш, соғлом турмуш тарзини қўллаб-қувватлаш ва 2019-2022 йилларда аҳолининг жисмоний фаоллигини ошириш концепцияси билан режалаштирилган.\nЭслатиб ўтамиз, Ўзбекистонда 2011 йил 1 январдан бошлаб буғдой уни ва ош тузи фақат микронутриентлар билан бойитилган шаклда ишлаб чиқарилади ва сотилади.


Ўзбекистон 2022 йилга келиб туристик хизматлар экспортини 2,722 млрд. долларга етказмоқчи\nТошкент, Ўзбекистон (UzDaily.uz) -- Ўзбекистон Республикаси 2022 йилга келиб туристик хизматлар экспортини 2,722 млрд. долларга етказишни режалаштирмоқда. Бу 2017-2021 йилларга мўлжалланган Туризм соҳасини ривожлантириш концепцияси лойиҳасида назарда тутилган.\nКонцепция лойиҳасига кўра, 2016 йилдаги туризм хизматлари экспорти ҳажми 1,336 млрд. АҚШ долларини ташкил этди. Ҳужжатда айтилишича, Ўзбекистон 2021 йил якунларига кўра туристик хизматлар экспорти ҳажмини 2,722 млрд. долларга етказмоқчи.\nКонцепция лойиҳасига кўра, 2016 йилда Ўзбекистонга 1,979 млн. хорижий сайёҳлар ташриф буюришган. 2021 йилга келиб мазкур рақам 2,525 млн. нафар хорижликларни ташкил этади.\nҲужжатда айтилишича, 2016 йилда меҳмонхоналар сони 622 дона эди ва мазкур рақам 2021 йилда 1036 тани ташкил этади. Туроператорлар сони ҳам 418 тадан 565 тагача кўпаяди.


Россияда Политковская хотирланди\n09 май 2021, Тошкент вақти: 13:37\nРоссияда бундан уч йил аввал номаълум шахслар томонидан ўлдириб кетилган таниқли журналист Анна Политковская хотирланди.\nРасмий Кремлнинг ашаддий танқидчиларидан бўлган Политковская 2006 йилнинг 7 октябр куни ўз уйи олдида отиб кетилган эди.\nЖурналист оила-аъзолари ва унинг ҳамкасблари Политковская ўлдириб кетилган жойда хотира тадбири ўтказишдилар. Бу тадбирда Россиядаги инсон ҳуқуқлари фаоллари ва мухолифат етакчилари иштирок этдилар.\nРоссия прокуратураси Политковская иши юзасида уч кишини маҳкама тортган. Бироқ шу пайтгача қотиллик буюртмачилари аниқланмаган, жиноят ижрочиси эса ҳануз қўлга олинмаган.\nПрезидент Дмитрий Медведев ва Бош вазир Владимир Путин бугунги хотира тадбири муносабати билан ҳеч қандай баёнот бермадилар.


Ҳужжат 29.04.2003 00 санаси ҳолатига\n1. Белгилаб қўйилсинки, иккиламчи бозорда очиқ акциядорлик жамиятлари акцияларининг олди-сотдисига доир битишувлар фақат қимматли қоғозларнинг биржа бозорларида ҳамда уюшган биржадан ташқари бозорларида амалга оширилади.\nИккиламчи бозорда очиқ акциядорлик жамиятлари акцияларининг олди-сотдисига доир фонд биржаларининг ҳамда тегишли лицензияларга эга бўлган қимматли қоғозлар биржадан ташқари савдолари ташкилотчилари савдо тизимларидан ташқарида тузилган битишувлар ҳақиқий эмас деб ҳисобланади.\n2. Белгилансинки, акциялари «Тошкент» республика фонд биржаси листингининг юқори тоифаларига («А» тоифасига) киритилган акциядорлик жамиятлари учун 2005 йил 1 январгача даромад (фойда) солиғи ставкалари амалдагига нисбатан 10 фоизга камайтирилади, бўшаб қолган маблағлар ишлаб чиқаришни техника билан қайта жиҳозлашга ва замонавийлаштиришга йўналтирилади.\n1. Мазкур Низом «Қимматли қоғозлар бозорининг фаолият кўрсатиш механизми тўғрисида» ва «Биржалар ва биржа фаолияти тўғрисида»ги Ўзбекистон Республикаси қонунларига, шунингдек бошқа қонун ҳужжатларига мувофиқ ишлаб чиқилган ҳамда корпоратив қимматли қоғозлар бозорида ҳисоб-китоб-клиринг палаталари (ташкилотлари) фаолиятига қўйиладиган умумий талабларни белгилаб беради, давлатнинг қимматли қоғозлари бозори бундан мустасно.\nҳисоб-китоб-клиринг палаталари (ташкилотлари) — қимматли қоғозлар бозорини тартибга солиш бўйича ваколатли давлат органининг тегишли лицензияси асосида қимматли қоғозлар билан битишувлар бўйича ҳисоб-китоб-клиринг операцияларини амалга оширувчи қимматли қоғозлар бозорининг профессионал қатнашчиси (инвестиция институти);\nсавдоларнинг ташкилотчиси — қимматли қоғозларнинг биржа ёки биржадан ташқари савдосини ташкил этиш бўйича фаолиятни белгиланган тартибда амалга оширувчи, ҳисоб-китоб-клиринг палатаси билан ўзаро ҳамкорлик тўғрисида шартнома тузган юридик шахс;\nсавдо ҳисоб рақами — Марказий депозитарийнинг ҳисобга олиш рўйхатларидаги депонентнинг қимматли қоғозларини сақлашга ва ташкил этилган савдоларга қўйиладиган қимматли қоғозларга бўлган ҳуқуқларни ҳисобга олишга мўлжалланган ёзувлар жами;\nваколатли банк — ҳисоб-китоб-клиринг палатасининг ўзи томонидан хўжалик фаолияти юритилишига мўлжалланган ҳисоб-китоб-клиринг палатасининг талаб қилиб олинадиган депозит ҳисоб рақамига ва (ёки) ҳисоб-китоб-клиринг палатаси аъзолари ва мижозларининг пул маблағларини ҳисобга олиш ва сақлашга мўлжалланган талаб қилиб олинадиган иккиламчи депозит ҳисоб рақамига хизмат кўрсатиш бўйича ҳисоб-китоб-клиринг палатасига хизматлар кўрсатувчи банк.\n3. Ҳисоб-китоб-клиринг палатаси фаолияти Ҳисоб-китоб-клиринг операцияларини ўтказиш қоидаларига ва савдонинг ташкилотчилари, депозитарийлар, савдонинг бошқа қатнашчилари ва ҳисоб-китоб-клиринг палатаси аъзолари билан тузилган шартномаларга мувофиқ амалга оширилади.\nсавдо ташкилотчиларига савдо қатнашчиларининг депонентга қўйилган қимматли қоғозлари ва пул маблағлари тўғрисида ахборот бериш;\nкафолат фондидан маблағларни шартнома асосида бериш йўли билан ҳисоб-китоб-клиринг палатаси аъзолари томонидан битишувларнинг кафолатли бажарилишини таъминлаш.\nсавдо ташкилотчилари, депозитарийлар ёки ҳисоб-китоб-клиринг палатаси аъзолари томонидан тақдим этилган топшириқлар, ҳисоботлар ва (ёки) бошқа ҳужжатлар асосида «тўловга қараб етказиб бериш» принципига мувофиқ битишув якунлари бўйича ҳисоб-китоб-клиринг палатаси аъзоларининг мажбуриятларини белгилаш;\nсавдо ташкилотчиларининг битишувлари якунлари бўйича операциялар ўтказишга топшириқлар ва (ёки) бошқа ҳужжатлар тузиш ҳамда Марказий депозитарийга ва ваколатли банкка бериш;\nҳисоб-китоб-клиринг операцияларини амалга ошириш учун савдо ташкилотчилари, Марказий депозитарий, иккинчи даражали депозитарийлар ва тижорат банклари билан шартномалар тузиш;\nсавдо ташкилотчилари ва депозитарийлардан ҳисоб-китоб-клиринг операцияларини амалга ошириш учун зарур бўлган ахборотни олиш;\nҳисоб-китоб-клиринг палатаси аъзоси ҳисоб-китоб-клиринг палатаси, савдо ташкилотчилари, Марказий депозитарий ва савдоларнинг бошқа қатнашчиларидан қарздор бўлган тақдирда унга хизмат кўрсатишни тўхтатиш;\nсолиштириш ва клиринг тизимларининг ҳар хил турларини ўз хоҳишига кўра қўллаш.\nдепозитарийлар ва ваколатли банклар томонидан унга нисбатан клиринг амалга ошириладиган битишувлар якунлари бўйича ҳисоб-китоб-клиринг палатаси топшириқлари бажарилиши тартибига қўйиладиган талаблар;\nҳисоб-китоб-клиринг палатаси аъзоларининг савдо ташкилотчилари, Марказий депозитарий, иккинчи даражали депозитарийлар ва ваколатли банк, шунингдек ҳисоб-китоб-клиринг палатаси билан ўзаро муносабатлари тартиби;\nҳисоб-китоб-клиринг палатасининг савдо ташкилотчиларидан ҳисоботларни ва (ёки) савдо якунлари бўйича бошқа ҳужжатларни олиши тартиби ва муддати;\nкафолатли фонд маблағларини шакллантириш, сақлаш ва улардан фойдаланиш тартиби;\n10. Ҳисоб-китоб-клиринг операцияларини ўтказиш қоидалари, шунингдек уларга киритиладиган ўзгартиришлар ва (ёки) қўшимчалар қимматли қоғозлар бозорини тартибга солиш бўйича ваколатли давлат органи билан келишилиши керак.\n11. Ҳисоб-китоб-клиринг палатаси ва унинг аъзолари битишувларнинг кафолатли бажарилишини таъминлаш учун ихтиёрийлик асосида, шартномалар тузиш йўли билан кафолатли фонд қатнашчиларининг ўз маблағларидан шакллантириладиган кафолатли фонд ташкил этишга ҳақлидир.\n13. Кафолат фонди қатнашчиси маблағларнинг кафолатли фондга ҳисоб-китоб-клиринг хизмати кўрсатиш тўғрисидаги шартномада қайд этилган муддатда тушишини таъминлаши лозим.\n14. Ҳисоб-китоб-клиринг палатаси кафолат фонди қатнашчисининг топшириғисиз кафолат фонди қатнашчиларининг қимматли қоғозлари билан амалга ошмай қолган битишувлар бажарилишини таъминлаш учун уларнинг захира ҳисоб рақамларидан ушбу ҳисоб рақамларининг миқдорига мутаносиб маблағларни мустақил равишда олиши мумкин. Кафолат фонди қатнашчиси учун ажратиладиган пул маблағлари миқдори ҳисоб-китоб-клиринг хизмати кўрсатиш тўғрисидаги шартномада белгиланади.\n15. Битишуви кафолатли фонд маблағлари ҳисобига бажарилган кафолатли фонд қатнашчиси ҳисоб-китоб-клиринг хизмати кўрсатиш тўғрисидаги шартномада қайд этилган муддатда маблағларни шартномада қайд этилган фойдаланилган суммага фоизлар билан биргаликда захира фондига қайтариши керак.\n16. Ҳисоб-китоб-клиринг палатаси аъзоси томонидан кафолат фондидан олинган суммаларни қайтариш муддатларига риоя қилинмаган тақдирда, унга нисбатан ҳисоб-китоб-клиринг хизмати кўрсатиш тўғрисидаги шартномада қайд этилган жазо жарималари қўлланилади. Кафолат фондидан олинган маблағларни мажбур қилиб қайтариш амалдаги қонун ҳужжатларига мувофиқ суд тартибида амалга оширилади.\n17. Кафолат фонди қатнашчисига кафолат фондидан берилган маблағлар қайтарилиши ҳисобига ундан олинган сумма ҳисоб-китоб-клиринг палатаси ва кафолат фонди қатнашчилари ўртасида уларнинг захира ҳисоб рақамларидан олинган маблағларга мутаносиб равишда тақсимланади. Маблағлар захира ҳисоб рақамларига қайтарилади.\n18. Кафолат фонди қатнашчиси захира ҳисоб рақамида ҳисоб-китоб-клиринг хизмати кўрсатиш тўғрисидаги шартномада белгиланган энг кам суммадан кўпроқ суммани сақлашга ҳақлидир.\n19. Агар кафолат фонди қатнашчисининг захира ҳисоб рақамидаги сумма белгиланган энг кам суммадан кам бўлиб қолса, у талаб қилинадиган сумманинг ҳисоб-китоб-клиринг хизмати кўрсатиш тўғрисидаги шартномага кўрсатилган муддатда захира ҳисоб рақамига тушишини таъминлаш керак. Акс ҳолда кафолатли фонд қатнашчисига ҳисоб-китоб клиринг хизмати кўрсатиш тўғрисидаги шартномада қайд этилган жазо жарималари қўлланилади.\nҳисоб-китоб-клиринг палатаси аъзолари томонидан содир этилган битишувларни тасдиқловчи, савдо ташкилотчисидан олинган ҳужжатлар (шартномалар, ўтказилган савдоларнинг протоколлари, содир этилган битишувларнинг реестрлари, бошқа ҳужжатлар);\n28. Мазкур Низом талаблари бажарилмаганлиги, тўлиқ бажарилмаганлиги ва (ёки) ўз вақтида бажарилмаганлиги учун, шунингдек амалдаги қонун ҳужжатлари бузилган тақдирда ҳисоб-китоб-клиринг палатаси қонун ҳужжатларида белгиланган тартибда жавоб беради.\nЎзбекистон Республикаси депозитарий тизимида депонентларнинг ягона базаси тизими тўғрисида\n1. Ушбу Низом «Қимматли қоғозлар бозорида депозитарийлар фаолияти тўғрисида», «Қимматли қоғозлар бозорининг фаолият кўрсатиш механизми тўғрисида»ги Ўзбекистон Республикаси қонунларига мувофиқ ишлаб чиқилган ва Ўзбекистон Республикаси депозитарий тизимида депонентларнинг ягона базасига талабларни белгилайди.\n2. Ўзбекистон Республикаси депозитарий тизимида депонентларни кодлаштириш:\nдепозитарий тизимида Депонентларнинг ягона базасини шакллантиришни;\nдепозитарийларнинг электрон ҳужжатлар айланиши тизимини Марказий депозитарий ва қимматли қоғозлар бозорининг бошқа қатнашчилари билан бирхиллаштиришни таъминлашга йўналтирилган.\n6. Ягона база тизимида мавжуд депонентларни кодлаштириш қимматли қоғозлар бозорини тартибга солиш бўйича ваколатли давлат органи томонидан белгиланган тартибда ва муддатларда амалга оширилади.\n7. «Депо» ҳисоб рақамини очишда депозитарий Марказий депозитарий учун депонентни депонент анкетаси маълумотлари асосида ягона база тизимида рўйхатга олишга электрон топшириқномани шакллантиради.\n8. Марказий депозитарий топшириқнома асосида ягона база тизимида депонентни рўйхатдан ўтказади ва унга код беради.\nДепонент кодининг таркиби ва уни шакллантириш тартиби қимматли қоғозлар бозорини тартибга солиш бўйича ваколатли давлат органи томонидан Марказий депозитарий билан биргаликда белгиланади.\n10. Марказий депозитарий ягона база тизимида депонентни рўйхатдан ўтказишга депозитарий топшириқномасининг бажарилиши тўғрисидаги ҳисоботни белгиланган шакл бўйича шакллантиради. Депонент рўйхатдан муваффақиятли ўтказилган тақдирда ҳисоботда ягона база тизимида унга берилган депонент коди кўрсатилади. Акс ҳолда Марказий депозитарий ҳисоботда топшириқноманинг бажарилмаганлиги сабабини кўрсатади.\n11. Депозитарий депонентни рўйхатдан ўтказиш тўғрисидаги ҳисобот олингандан кейин кодни депонент анкетасига ва депозитарийда фойдаланиладиган «Депо» ҳисоб рақами карточкасига киритиши керак.\n13. Депонент реквизитлари ўзгарганда депозитарий депонентнинг янги анкетаси маълумотлари асосида депонент реквизитларини ўзгартиришга электрон топшириқнома тайёрлайди ва уларни Марказий депозитарийга жўнатади.\nЖисмоний шахслар учун — унинг фамилияси, исми, отасининг исми, солиқ тўловчининг идентификация тартиб рақами, жисмоний шахснинг шахсини тасдиқловчи ҳужжатнинг тартиб рақами ва серияси ўзгарган тақдирда депозитарийга тасдиқловчи ҳужжатлар тақдим этилиши зарур.\nЮридик шахслар учун — солиқ тўловчининг номи, идентификация тартиб рақами, давлат рўйхатидан ўтказилиш тартиб рақами ва санаси ўзгарган тақдирда депозитарийга тасдиқловчи ҳужжатлар тақдим этилиши зарур.\n17. Марказий депозитарий ягона база тизимида депонент кодини ёпишга депозитарийнинг электрон топшириқномаси асосида депонент кодини «ноактив» ҳолатга ўтказади. Депонентнинг мазкур коди бошқа шахсга берилиши мумкин эмас. Депонентларнинг ёпилган кодлари депонентларнинг ягона базаси архивида сақланади.\n18. Депозитарий ўз депонентларининг ягона база тизимида тўлиқ ва ўз вақтида рўйхатдан ўтказилиши ҳамда депозитарий операцияларини ўтказишда депонентлар кодларидан зарур даражада фойдаланилиши учун қонун ҳужжатларида белгиланган тартибда жавоб беради.


Автомобиль тарихига оид маълумотларни олиш мумкин бўлади\nЭнди исталган автомобиль тарихига оид маълумотларни олиш мумкин бўлади\nТОШКЕНТ, 10 мар — Sputnik. Ҳукумат қарори билан "Автомобиль тарихи" маълумотларини тақдим этиш бўйича давлат хизматини кўрсатишнинг маъмурий регламенти тасдиқланди.Қарорга кўра, 2022 йил 1 майдан "Автомобиль тарихи" маълумотларини шартномавий асосда ДХМ, ЙИДХП (my.gov.uz) ёки веб-сайтлар ва уларнинг иловалари орқали аниқлаш бўйича давлат хизмати йўлга қўйилади. Автотранспортни техник кўрикдан ўтказиш жараёнида автотранспортнинг босиб ўтган масофаси ҳақидаги маълумотлар, жумладан, техник кўрикдан ўтказувчи тадбиркорлар томонидан ҳам мажбурий тартибда ахборот тизимига киритилади."Автомобиль тарихи" маълумотлари қуйидагиларни ўз ичига олади:Давлат хизматидан фойдаланиш учун сўровнома тўлдирилади. Хизмат учун БҲМнинг 10 фоизи (27 минг сўм) миқдорида йиғим ундирилади. Маълумотлар реал вақт режимида тайёрланади ва ариза берувчига тақдим этилади. Маълумотнома шахсга доир маълумотлар ошкор этилмаган ҳолда берилади (автотранспорт мулкдори томонидан ўз "Автомобиль тарихи"ни билиш учун йўлланган сўровномалар бундан мустасно).Маълумотнома ахборот хусусиятига эга ҳужжат ҳисобланади. Ариза берувчилар Ўзбекистонда рўйхатдан ўтган исталган автомобиль ҳақида маълумот олиши мумкин.\nҲукумат қарори билан "Автомобиль тарихи" маълумотларини тақдим этиш бўйича давлат хизматини кўрсатишнинг маъмурий регламенти тасдиқланди.\nТОШКЕНТ, 10 мар — Sputnik. Ҳукумат қарори билан "Автомобиль тарихи" маълумотларини тақдим этиш бўйича давлат хизматини кўрсатишнинг маъмурий регламенти тасдиқланди.\nҚарорга кўра, 2022 йил 1 майдан "Автомобиль тарихи" маълумотларини шартномавий асосда ДХМ, ЙИДХП (my.gov.uz) ёки веб-сайтлар ва уларнинг иловалари орқали аниқлаш бўйича давлат хизмати йўлга қўйилади. Автотранспортни техник кўрикдан ўтказиш жараёнида автотранспортнинг босиб ўтган масофаси ҳақидаги маълумотлар, жумладан, техник кўрикдан ўтказувчи тадбиркорлар томонидан ҳам мажбурий тартибда ахборот тизимига киритилади.\n"Автомобиль тарихи" маълумотлари қуйидагиларни ўз ичига олади:\nавтотранспортнинг агрегат маълумотлари;\nшартнома тузилганига оид маълумотлар (ишончнома, ижара, ҳадя);\nйўл-транспорт ҳодисаси содир этилгани;\nгаровга қўйилганлик ҳолати;\nтақиқ борлиги ёки йўқлиги;\nбожхона расмийлаштирувига оид маълумот;\nлицензия олинганлик ҳолати (йўловчи ташиш учун).\nДавлат хизматидан фойдаланиш учун сўровнома тўлдирилади. Хизмат учун БҲМнинг 10 фоизи (27 минг сўм) миқдорида йиғим ундирилади. Маълумотлар реал вақт режимида тайёрланади ва ариза берувчига тақдим этилади. Маълумотнома шахсга доир маълумотлар ошкор этилмаган ҳолда берилади (автотранспорт мулкдори томонидан ўз "Автомобиль тарихи"ни билиш учун йўлланган сўровномалар бундан мустасно).\nМаълумотнома ахборот хусусиятига эга ҳужжат ҳисобланади. Ариза берувчилар Ўзбекистонда рўйхатдан ўтган исталган автомобиль ҳақида маълумот олиши мумкин.


10:54 15.06.2019 (Янгиланган 13:57 15.06.2019)\nЭслатиб ўтамиз, сал олдин Ўзбекистон чарм ва пойабзал саноати вакиллари соҳа тараққиётини қўллаб-қувватлаш учун қатор "протекционистик" чораларни таклиф этган эдилар. Хусусан, четдан кириб келаётган пойабзалларга божни уч баравар ошириш ва маҳаллий ишлаб-чиқарувчиларга имтиёзлар бериш таклиф этилганди.\nУшбу таклиф ижтимоий тармоқларда қизғин муҳокамаларга сабаб бўлди. Танқидий муносабат билдирганлар кўплаб топилди.\nХусусан, ушбу лойиҳага эътироз билдирганлар, бу тартиб бозор механизмларига мос келмаслигини, монополияга олиб келиши ва маҳсулот нархининг ошиб кетиши тўғрисида фикр билдирган эдилар.\n"Ўзчармсаноат" мақоласида айтилишича, айни пайтда, рағбатлантириш механизми, яъни бшқача айтганда "протекционизм" бутун дунё бўйлаб, ривожланган мамлакатларда ҳам, ривожланаётган мамлакатларда ҳам кенг қўлланилади. Иқтисодий оёққа туриш ва тикланиш даврида АҚШ, Германия, Франция, Италия, Япония, Корея ва бошқа давлатлар протекционизм сиёсатидан фойдаланганлар.\nКўпгина таниқли иқтисодчилар фикрига кўра протекционизм мамлакат саноатнинг ривожланишига, барқарор иқтисодий ўсишга ва пировардида давлатнинг қудратли бўлишига ёрдам беради, эркин савдо сиёсати (фритрейдинг) эса, айниқса саноати етарли даражада ривожланмаган мамлакатда ишлаб чиқаришга бўлган қизиқишни камайтириб мамлакат саноатининг вайрон бўлишига, иқтисодий пасайиш ва қашшоқликка олиб келади.\nАнглияда 1690 йилда саноатни божхона назорати орқали ҳимоя қилиш жорий қилинган. Халқаро савдода инглиз протекционизмининг асосий чораси бўлиб турли маҳсулотларга нисбатан (умумий олганда 66 % олиб кирилаётган маҳсулотларга нисбатан) 20 % миқдоридаги импорт божининг киритилиши бўлган. Кейинчалик бож миқдори ошириб борилган.\nБунинг энг юқори чўққиси XVIII аср ўрталари 1820 йилларга тўғри келган ва бу пайтда асосий бож 25 – 50 %, ҳимоявий яъни протекцион бож 40 – 50 % белгиланган. Шу билан бирга ички саноатнинг янги ва ёш тармоқлари ва соҳалари учун рақобатчи бўлган бир қатор импорт маҳсулотларига мамлакатга олиб кириш учун тўлиқ таъқиқ қўйилган. Шуниси эътиборга моликки, халқаро савдода инглиз протекционизми даври, яъни XVIII – XIX аср ўрталари айнан Англияда рўй берган биринчи саноат инқилоби даври бўлган. Бу даврда ишлаб чиқаришга, хусусан металлургия, текстил саноатида ишлаб чиқариш технологияларига инновациялар жорий қилинган.\nЎзбекистон чарм-пойабзал бозорида монополия ўрнатиладими? Албатта йўқ, чарм-пойабзал маҳсулотларини олиб киришни таъқиқлаш ҳақида ҳеч қандай сўз йўқ, ва бундан келиб чиқадики пойабзал ва чарм-атторлик маҳсулотлари бозорида монополия пайдо бўлмайди. Ҳозирги вақтда Ўзбекистонда 700 дан ортиқ пойабзал маҳсулотлари ишлаб чиқарувчи корхоналар фаолият юритмоқдалар.\nМана шундай кўп сонли корхоналар бозорнинг турли сегментларини қоплаган ҳолда турли тоифадаги харидорларнинг талабларини қондириш имконини беради. Бироқ, бозорда нарх шаклланиши муаммолари ҳали ҳам долзарб бўлиб қолмоқда. Мамлакатимизда пойабзал ишлаб чиқариш таннархи нисбатан паст бўлсада (Хитой ва Ҳиндистонга қараганда паст), пойабзал маҳсулотлари харидорларгача “биринчи қўлдан” етиб бормайди. Баъзан устамалар 100, ҳатто 200 фоизни ташкил этади.\nSputnik / Анна Раткогло\nҚарор лойиҳаси билан корхоналарни тайёр ва юқори сифатли маҳсулотларни ишлаб чиқаришга рағбатлантириш бўйича бир қатор чора-тадбирлар назарда тутилмоқда. Жумладан, Ўзбекистон божхона чегараси орқали ярим тайёр чарм хомашёсини олиб чиқишда экспорт қилинадиган маҳсулот қийматидан ундириладиган йиғим миқдорини 2021 йил 1 январдан бошлаб 20 % этиб белгилаш таклиф қилинмоқда. Мазкур чора терини қайта ишлаш саноатининг ривожланишига янада туртки беради.\nБизнесни бундай қўллаб-қувватлаш аллақачон ўз самарасини кўрсатган. Ўзбекистон пПрезидентининг 2018 йил\n3 майдаги "Чарм-пойабзал ва мўйначилик соҳаларини ривожлантириш ва экспорт салоҳиятини оширишни янада рағбатлантириш чора-тадбирлари тўғрисида"ги қарори билан яратилган имконият ва шароитлар қисқа даврда салмоқли натижаларга эришиш имконини берди.\nХусусан, 2017 йил билан таққослаганда пойабзал ишлаб чиқариш ҳажми 5,4 баробарга ошган ва 2019 йилда ўсиш кўрсаткичини 8 баробарга етказиш мақсади қўйилган. Бир йил ичида чарм-атторлик маҳсулотлари ишлаб чиқариш ҳажмлари 2,7 баробарга ошган ва жорий йилда ўсиш кўрсаткичи 4,8 баробарга етказилиши кутилмоқда.\nИстиқболда соҳа олдида катта вазифа ва режалар турибди. Чарм-пойабзал ва мўйначилик соҳаларини янада ривожлантириш, шунингдек импорт ўрнини босувчи ва экспортга мўлжалланган маҳсулотлар ишлаб чиқаришни рағбатлантириш бўйича қўшимча чора-тадбирлар экспортнинг мақсадли кўрсаткичларига эришиш имконини беради. Жорий йилда 190 млн долларлик маҳсулотларни жаҳоннинг 25 мамлакатига экспорт қилиш мўлжалланган.\nМуҳокамага қўйилган қарорнинг 2-иловасида 2019-2022 йилларда соҳада мавжуд корхоналарни модернизация қилиш ва янгиларини ишга тушириш бўйича жами қиймати 431,9 млн доллардан ортиқ бўлган 198,6та инвестиция лойиҳалари амалга оширилиши мўлжалланган.


ZiyoNET › Иқтидорли ёшлар › Ёвқочев Шерзод Шуҳрат ўғли\nЁвқочев Шерзод Шуҳрат ўғли\n2012-2013 ўқув йилида Ўзбекистон Республикаси Президенти Давлат стипендияси совриндори. Ёвқочев Шерзод Шуҳрат ўғли 1991 йили Тошкент шаҳрида туғилган. 2009 йил ТДШИ "Хорижий мамлакатлар иқтисодиёти ва мамлакатшунослик" факультетига ўқишга кирган.\nҲозирги кунда у рус, инглиз ва хитой тилларини мукаммал ўзлаштирган. 2011-2012 йилларда ЎзМУ қошидаги Ҳарбий кафедрасида секция командири вазифасини бажариб келди. Ҳарбий кафедрада таълим олиш жараёнида бир қатор фахрий ёрлиқларга сазовор бўлди. У 2012 йилда CAP/CIPA халқаро дастури бўйича "Молиявий Ҳисоб-1" ва "Солиқ-1" номли ўқув курсларини муваффақиятли тамомлаб, сертификатга эга бўлди. Ш.Ёвқочев 2012 йил институт Камолот ЁИҲ ташаббуси билан ўтказилган "Йил сарҳисоби"да энг аълочи номинациясида ғолиб бўлди. 2013 йил май ойида Хоразмда бўлиб ўтган "Талабалар баҳори-2013" аньанавий республика миқёсидаги фестивалда ўзининг мақоласи билан ҳам муваффақиятли иштирок этди.


Баҳодир Ф. Мусаев: «Қонунсизлик – ҳаётимизнинг қонунидир…» « Ўзбекистон Халқ Ҳаракати\nБаҳодир Ф. Мусаев: «Қонунсизлик – ҳаётимизнинг қонунидир…»\n20 March 2013 - 12:22\n“Бир инсоннинг (диктатор Каримовнинг–Н.Н) Конституцияга зид равишдда мутлақ ҳокимиятни эгаллаши каби бугун қонунсизлик – ҳаётимизнинг қонунидир ёхуд яна бир бир бор Ислом Ўзбекистони ва Ислом дини ҳақида»\nИслом Исломдир, шу бирга Ислом (Ислом Каримов) Ўзбекистони ҳам бордир….\nБулардан биринчиси, дунё миқёсидаги бир диннинг исмидир. Иккинчиси эса, маълум шахс тарафидан йигирма йилдан кўпроқ вақт давомида минтақамизда ва ундан ташқарида Ислом динини турличи тушуниш омилидан ўз манфаатлари йўлида устача фойдаланиб келаётган сиёсий режимнинг исмидир…\nМен бу ҳақда У.Ҳақназаровнинг “Тошкент ва Вашингтон 2013 йилни ўзбекистонликлар учун жазирама йили қилишни режалаштираётганлари ҳақидаги мақоласини ўқигандан кейин мулоҳаза қилдим.\nБундай мудҳиш режалар бўлиши мумкинми? Мумкин ёки мумкин эмасми?. Масалан, мамлакатимизда ижтимоий портлашларни тасаввур қилиши мумкинми? Бугунги хабар тарақатиш урушида турли миш мишлар, уйдирмалар, ривоятлар, ошкора ёлғон хабарлар соясида ўзбек жамиятининг аҳволи ҳақида бош қотиришга ҳожат йўқдир.\nБугун инсонлар фақатгина кундалик ташвишлар билан яшаётган ва ноаниқлик ўртада бўлган пайтда…\nБундай шароитда эртага нима бўлишини ҳеч ким билмайди. Тўғрисини айтсак, бундай ҳассос шароитда ва Ўзбекистоннинг маъносиз ҳаётида ҳамма нарса бўлиши мумкин. Бу ҳақда нима учун, дея сўраш ҳам абасдир. Чунки бу аҳвол бу ерда яшаётган ҳар бир инсон учун ўз ўзидан тушунарлидир…\nБизнинг ҳаётимизнинг қонуни ҳеч шубҳасиз қонунсизликдир…\nҲаётимизнинг ҳаёт қонуни ёлғон билан яширилаётган ошкора ва сирли зулм, юқори ва қуйи табақаларнинг масъулиятсизлиги, порахўрликнинг бутун турларининг “гуллаб яшнаши”, айниқса имкони бўлганларнинг талон тарож билан шуғулланишлари, бунга имкони бўлмаганларнинг эса ўғрилик қилишлари. Булардан ҳеч бири солиқ тўлаш ҳақида албатта ўйлаб ҳам кўрмайдилар…\n“Бир инсоннинг (диктатор Каримовнинг) Конституцияга зид равишда мутлақ ҳокимиятни эгаллаши ҳам бугунги ҳаётимизнинг қонунидир…”.\nДиний эътиқодли кишиларнинг фаолиятини қатъий таъқиқлаш, уларни озодликдан маҳрум қилиш, турли азобларга гирифтор қилиш, жаллодларнинг тубанлиги ва раҳбарларнинг безбетлик билан Конституцияни бузишлари–буларнинг барчаси бугунги Ўзбекистонда ҳаётимизнинг қонунларидир…\nШуниси муҳимки, бугунги ҳокимият ўзига танқидий кўз билан қарайдиганларни, яъни воқеалар ҳақида ўз фикрларига эга бўлганларни таъқиб қилмоқда. Бундай кишиларнинг ҳамманинг шартсиз итоат қиладиган, ҳеч нарсага муносабат билдирмайдиган, режимнинг буйруқларини бажарадиган, унинг ўйинини сўзсиз қабул қиладиган ҳолга келишига эришмоқчи бўлаётган зулм режими учун хавфли эканлиги ўз ўзидан тушунарлидир.\nЖамиятнинг режим қулига айлантирилишининг қонуни ва қадрияти яна шу жамиятнинг қуллигидир. Бундай қулликда зоҳиран ҳамма эркин, ботинан эса ҳамма қулдир. Бундай шароитда ҳақоратланишдан ва инсоний шарафининг ерга урилишидан ҳеч ким қутула олмайди. Давлат маъмурлари шаънининг бундай пастга урилишини исботлаш учун алоҳида тушунтириш ва далилларга эҳтиёж йўқдир…\nВячеславом Охунов билан ўзаро суҳбатда машҳур давлат маъмурининг мана шундай қисмати ҳақида гаплашгандик. Бу суҳбатни сўзма сўз ҳикоя қилмоқчиман. Мен замонамизнинг машҳур социологи Пьером Бурдьенинг давлат маъмурларига берган таърифини эслатдим. Бу социолог давлат маъмури ёки давлат аппарати ходими—бу маъмурга айланган давлат аппаратининг ўзидир, деган эди. Чунки давлат аппарати бундай маъмурнинг тубанлиги ва сўзсиз итоати учун унга кўп нарсалар беради. Шу билан бирга бу олим давлат аппарати бундай маъмурга масъулият юклашини ҳам таъкидлайди. Шунинг учун ҳам бундай давлат маъмури, виждонида ҳеч қандай қадриятга эга бўлмаган ҳолда, қўрқув билан эмас, виждонийлик билан ўзини бойитаётган ва манфаатларини рўёбга чиқараётган давлат аппаратига хизмат қилади…\nМен бу таърифни ўзимизнинг ҳаётга қиёслаб, биздаги ҳеч қандай масъулиятга эга бўлмаган давлат маъмурлари, тўғрироғи ўзи сотиб олган лавозимни оқлаш масъулиятигина бўлган давлат маъмури ҳақида гапирмоқчи бўлганимда В. Охунов мен эслаб қолган ушбу жумлаларни айтди:\n-Биздаги давлат маъмурлари режимнинг болтлари, яъни режим тайинлайдиган аниқ вазифаларни бажарадиган зарурий қисмлари ҳисобланадилар. Бу маъмур ўзига топширилган вазифани бажаришнигина билади. Фақат В. Охуновнинг фикрича, бизда давлат дейиладиган механизмнинг бу “болт” маъмурлар жойлашган негизлари бузилгандир, шунинг учун ҳам бу болтлар ҳеч нарсага ярамайдилар.Шунинг учун ҳам бизнинг ҳар биримиз ҳаракатсизликдан занглаб кетган давлат “машинамиз”, унинг ноқонуний фаолиятлари натижасида ўртага чиққан сиёсий манзаранинг ва ҳокимиятнинг аҳволига гувоҳ бўлмоқдамиз…\nШу муносабат билан менинг ёдимга “кадрлар ҳамма нарсани ҳал қилади”, деган машҳур қоида келади. Ҳақиқатан ҳам Сталин тоталитар режимининг бутун қаттоликларига қарамай, айтишимиз керакки, унинг тузумида кадрлар ўзларига топширилган вазифалар учун бошлари билан жавоб берар эдилар. Бу режимда ҳам топилмайдиганлар йўқ эди, аммо ҳамма, раҳбар кадрларни ҳам қўшиб айтганда бу машъум режимнинг “болтлари” ҳисобланар эдилар.\nИстар истамас тарихда қолган ушбу режимни биздаги ҳозирги режим билан қиёслаганимизда, Сталин режимида ноинсонийлик ҳукмрон бўлишига қарамай, давлатни олға етаклайдиган амалий мафкура ва бундан келиб чиқадиган маъмурлар масъулияти мавжуд бўлган.\nМен турли йилларда бир неча марта президент Каримовнинг ўз маъмурларига танбеҳ бериб (тўғрироғи ҳақорат қилиб), уларнинг ишни масъулиятсизлик билан йўққа чиқарганини айтганини тамоша қилганман. Аммо ҳокимиятдаги масъулиятсизликни келтириб чиқарган “зотнинг” айнан диктатор Каримов эканлиги ҳеч кимга сир эмасдир. Бу эса бугунги кунда шахслар ва жамиятнинг асосий хусусиятидир.\nЎйлаб кўрадиган бўлсак, масъулиятсизликнинг жамиятни осон бошқариш учун, яъни “тепадигалар” ва “қуйидагилар”нинг ҳеч нарсага жавоб бермасликларини истайдиганлар учун керакли эканлигини кўрамиз: бундай шароит қўлга тушмасдан ва жазо олмасдан ўғирлаш ва талон тарож қилиш учун энг маъқул йўлдир…\nМана шу аҳволдан келиб чиқиб, мен ўзининг гуруҳи ЎХҲнинг мақсади билан ҳамоҳанг эканлигини айтаётган сиёсатшуноснинг (У. Ҳақназаровнинг) фикрларига қўшилмоқчиман…\nДалилларининг ишонарли эканлигидан узоқда бўлсам ҳам, шахсан менга У. Ҳақназаровнинг уринишлари маъқул кўринади:\nБир томондан, ўзбек жамиятининг мавжуд аҳволини тушунишга уриниш.\nИккинчи томондан эса, бу ёмон аҳволдан чиқиш йўлларини излаш…\nБу маънода унинг Отатуркнинг “ухлаётган халқ ўлади ёки қул сифатида уйғонади”, деган сўзларини такрорлаши жуда ўринлидир. Чунки у қайғуга тўла бир ҳақиқатни тушунишимизга ёрдам беради: бизнинг халқимиз ғафлат уйқусида ётибди, ҳукуматимиз эса халқимиз уйғонмаслиги, зулмга чидаши, демакки жамият онгининг, яъни фуқаролар ва миллий онгнинг шаклланмаслиги учун қўлидан келган барча ишларни қилмоқда ва қилаверади\nЛекин фақат назариядагина турк халқлари ҳамма нарсага чидайдилар. Ҳақиқатда эса ҳаётда нима бўлмоқда?\nДиктатор қариб қартайиб қолмоқда, ундан ёки у кетгандан кейинги вазиятдан нимани кутиш мумкин?\nМиллионларча инсонларнинг аҳволи фожеавий шаклда ёмонлашмоқда, ижтимоий вазият аста секинлик билан таранглашиб бормоқда, ки бундай ҳол ижтмоий тафаккур қоидаларига кўра ўз тараққиёт поғонларига эгадир ва ҳеч шубҳасиз жамият ва ҳокимият ўртасида очиқ низоларга олиб келади.\nСиёсий зулм ва “юқорининг” террори билан янада авж олаётган бу фожеавий аҳвол жамиятнинг ўзини ҳимоя қилиши учун қулай шароит ҳам ҳисобланади. Бу эса ҳокимият эгаларида қўрқувни майдонга келтиради. Ҳақиқатан ҳам ҳозир ҳокимиятнинг турли поғоналари эгалари мудофаасиз қолганлар. Чунки уларнинг тақдири бир кишининг (диктатор Каримовнинг) қўлидадир. Бу диктаторнинг ўзи эса ҳеч кимга ишонмайди, ўзининг, оиласининг, яқинларининг тақдиридан қўрқади. Бу қўрқув у ҳокимиятда қилган жиноятларини, 2005 йил Андижон қатлиомини ва бошқа кирдикорларини эслаган сайин диктаторни батарроқ титратади..\nИслом дини Ислом динидир. Менинг кузатишимча, кун сайин янада кўпроқ инсонлар масжидларга қатнамоқдалар, улар эътиқоддан нажот изламоқдалар. Ажабо бу камбағилликнинг ишоратами ёки инсонлардаги адолат истагининг, тўғри йўлдан юришнинг оддий шаклда ўртага чиқишими?\nМен бу саволларга жавоб топа олмайман. Фақат Ўзбекистон ва ўзбекистонликлар учун умид ва қайғули кунларнинг яқинлашиб келаётганини сезиб турибман…\nМенинг шунингдек, Оқсарой ва Оқуйнинг 2013 йилни “жазирама” йилига айлантиришмоқчи эканликлари масаласида тараддудларим ҳам бор.\nФақат ЎХҲ ҳақида яхши ёки ёмон нарсалар ёзилишига қарамай, мен учун бу аниқ бир бир нарсани билдиради:\nУшбу ҳаракат ва унинг раҳбари табора жиддий сиёсий кучга айланиб бормоқдалар. Бунинг устига Муҳаммад Солиҳ Ислом факторини тўғри баҳолай олган ва шу туфайли узоқни кўра оладиган мухолиф сиёсатчи сифатида фаолият олиб бормоқда.\nИжтимоий сиёсий тараққиётнинг ҳозирги Туркия моделини танлаган ва бу моделни бизнинг маҳаллий моддий ва маънавий шартларимизга мослаштиришга уринаётган Муҳаммад Солиҳнинг бу уринишларини Ислом (Каримов) Ўзбекистонидаги ахборот уруши иштирокчилари бу мухолифат лидерини ва ЎХҲни қоралаш учун далил қилиб кўрсатишлари мумкин.\nНазарий жиҳатдан мамлакатимизда ҳар онда кутилмаган (режалаштирилмаган) ва фожеавий натижалар берадиган ижтимоий портлашларнинг ўртага чиқишини кутишимиз мумкин. Бу натижалар учун мухолифатни масъул қилиб кўрсатишлари ҳам мумкин. Миллий онг мавжуд бўлмаган ва тикланмаётган, давлат ва жамиятни тараққиётга еткалайдиган ҳақиқий миллий мафкураси мавжуд бўлмаган мамлакат ҳақида яна нима ҳам дейиш мумкин…\nАммо ҳар нарса ўз ўрнида бўлиши керак. Ҳаёт давом этмоқда ва биз албатта жамиятимиз тўс тўполонларни четлаб ўтишини, унинг мудҳиш манзараларини эмас, инсонийликнинг ўртага чиқишига ишонишни умид қиламиз…\nБаҳодир Ф. Мусаев\nТошкент шаҳри. Тузель -2\nРус тилидан Намоз Нормўмин таржимаси.


Туркманистон ғарбида самолётдан антисептик сепилди\nТуркманистон ғарбидаги Балқон вилояти расмийлари Туркманбоши шаҳри устидан самолётда антисептик сепди. Бу ҳақда Озодлик радиосининг минтақавий хизмати– Радио Азатлиқ хабар берди.\nТаҳририят буни янги турдаги коронавирус пандемияси билан боғламоқда.\nОзодлик мухбирининг хабар қилишича, антисептиклар мусулмонлар учун муборак байрам бўлган Қурбон ҳайити кунлари (июл ойи охири-август ойи бошларида нишонланди) сепилган. Аҳолига уч кун уйдан чиқиш тақиқланди. Мухбирнинг айтишича, дезинфекция учун пуллар давлат ва бюджет муассасалари ходимлари ва ҳарбийлардан тўпланди. Туркманбоши шаҳрида 70 мингдан ортиқ киши истиқомат қилади, бу шаҳар мамлакат нефтни қайта ишлаш саноати маркази ҳисобланади.\nТуркманистон расмийларининг таъкидлашларича, шу кунга қадар бирорта ҳам киши янги турдаги коронавирусга чалинмаган. Бу COVID-19 йўқлигини таъкидлаб келадиган БМТнинг энг сўнги аъзо мамлакатидир. Шу билан бирга июл сўнгида республикада йирик савдо марказлари, бозорлар, театр, парк ва хизмат кўрсатиш корхоналарининг фаолияти тўхтатилди. Мамлакатда шунингдек, йўловчи ташиш темир йўл ҳаракати ва авиақатновлар ҳам тўхтатилди.\nИюл ойи ўрталарида Жаҳон Соғлиқни сақлаш ташкилоти республика расмийларига мурожаат қилиб гўёки мамлакатда коронавирус мавжудлигини билдириб жамоат хавфсизлигини таъминлашгачақирди.Республика минтақаларидаги Озодлик мухбирлари барча вилоятларда зотилжам мавжудлиги ҳақида маълум қилмоқда.


Президент Сирдарё вилояти иқтисодиёти учун муҳим ва истиқболли лойиҳалар билан танишди - Халқ сўзи\n14:11 19 Февраль 2019 Сиёсат\n“Сирдарё” эркин иқтисодий зонаси ҳудудида ташкил этилган мазкур корхонада фармацевтика ва озиқ-овқат саноати учун шиша идишлар ишлаб чиқарилади. Ўтган йил июнь ойида фаолият бошлаган корхонада қиймати 50,16 миллион АҚШ долларилик лойиҳа амалга оширилди ва импорт ўрнини босувчи маҳсулотлар ишлаб чиқариш йўлга қўйилди.\nМамлакатимиз фармацевтика саноатига шу пайтгача ҳар йили 4 миллион долларлик шиша флаконлар импорт қилинар эди. Ушбу корхона ишга тушгач нафақат вилоятдаги, балки юртимиздаги барча фармацевтика корхоналарига шиша идишлар етказиб бериш имконияти юзага келди.\nКорхонага Германия, Чехия ва Францияда ишлаб чиқарилган энг замонавий технологиялар ўрнатилган. Улар асосида маҳаллий хомашёдан 100 дан ортиқ турдаги шиша идишлар тайёрланмоқда.\nЖорий йилда тўла қувват билан ишлай бошлайдиган корхонада йилига 102 миллион дона шиша идиш ишлаб чиқарилади, 2 миллион долларлик маҳсулот экспорт қилиш кутилмоқда. Корхонада 450 киши иш билан таъминланган.\nПрезидентимиз шиша идишлар ишлаб чиқариш технологик жараёнини, тайёрланаётган маҳсулотлар намуналарини кўздан кечирди.\nКорхона ёнида “Сирдарё гласс” МЧЖ томонидан янги технология асосида бир вақтнинг ўзида фармацевтика ва озиқ-овқат саноати учун уч хил рангли шиша идишлар тайёрлаш лойиҳаси амалга оширилмоқда. Лойиҳанинг йиллик қуввати 136,1 миллион дона маҳсулот бўлиб, бу 11,3 миллион долларлик импорт ўрнини қоплаш имконини беради.\nКеласи йил ишга тушириладиган корхонада 500 иш ўрни яратилади, йилига 3,7 миллион долларлик маҳсулот экспортга йўналтирилади.\n“Сирдарё универсал ойна” ва “Сирдарё гласс” корхоналарида ишлатиб бўлинган иссиқлик энергиясидан фойдаланиб, сабзавотларни Европа типидаги иссиқхонада етиштириш режалаштирилмоқда. Унга кўра, “Сирдарё универсал ойна” корхонаси ёнида 10 гектарлик иссиқхона барпо этилади. Лойиҳа беш босқичдан иборат бўлиб, иссиқхоналарни бошқаришнинг тўлиқ автоматлаштирилган тизими, сувни қайта циркуляция қилиш ва ёмғир сувларидан фойдаланиш, сифат назорати, ишлаб чиқариш, ресурслар билан таъминлашнинг европача тизимини қамраб олади.\n“Сирдарё фиш техноложи” масъулияти чекланган жамияти томонидан ёпиқ сув айланма тизими орқали балиқ етиштириш ва қайта ишлаш режалаштирилган. 2020 йилда ишга тушириладиган лойиҳа самарасида йилига 2 минг 750 тоннадан зиёд балиқ етиштирилади, ташқи бозорга 3 миллион доллар, ички бозорга 2 миллион долларлик маҳсулот етказиб берилади.


14:17 12.08.2020 (Янгиланган 17:41 12.08.2020)\nАмериканинг The National Interest нашри экспертлари ҳодисалар учун айб тўлиқ Вашингтон зиммасида эканлигини очиқ айтишмоқда. Сабаби, НАТО қўшинлари Россия Федерацияси чегараларини ўраб олган, аксинча эмас. Россия ҳарбий ҳаракатларнинг барча шароитларида - ерда, денгизда, ҳавода зарба ва мудофаа воситаларини кучайтиришга мажбур. "Овчи" оғир зарба пилотсиз аппарат пайдо бўлиш ўз вақтида мантиқан тўғри бўлиб кўринмоқда.\nGlobal Firepower маълумотларига кўра, АҚШда 2 мингга яқин ҳужум самолётлари мавжуд. Пентагонда 5 мингдан ортиқ учар аппаратлари бор, бу НАТО иттифоқчилари жанговар авиациясини ҳисобга олинмаганда. Таққослаш учун: Россия мудофаа вазирлигида 870 дона қирувчилар, бомбардимончилар ва ҳужум самолётлари, жами 4 минг дона учар аппаратлар.


Россиянинг ҳарбий раҳбарияти Ил-76 МФ учоқлари бундан буён ҳам Ўзбекистонда ишлаб чиқарилиши мумкин деб ҳисоблайди - Фарғона.Ру ахборот агентлиги\n22:44 msk, 14 Июль 2020\nРоссиянинг ҳарбий раҳбарияти Ил-76 МФ учоқлари бундан буён ҳам Ўзбекистонда ишлаб чиқарилиши мумкин деб ҳисоблайди\n07.11.2006 13:12 msk\nЧкалов номидаги Тошкент авиацион ишлаб чиқариш бирлашмасига (ТАИЧБ) камчиликларни тузатиш учун имкон беришди. Ил-76 ҳарбий-транспорт учоқлари ишлаб чиқаришни Ўзбекистондан Россияга кўчириш ҳақида қатъий қарор қабул қилинган эмас. Учоқларнинг бундан буён ҳам Тошкентда ишлаб чиқаришини эҳтимоли катта. Буни россиялик икки юқори лавозимли амалдор тасдиқлаган.\nРоссия Федерацияси Қуролли Кучларининг қуролланиш бошлиғи, РФ мудофаа вазирининг ўринбосари, армия генерали Алексей Московский “Фарғона.Ру”нинг “мазкур учоқни йиғиш Ульяновскка кўчирилиши мумкинлиги ҳақидаги якуний қарор қабул қилиндими?” деган саволига “бунақа қарор қабул қилинмаган”, дея жавоб берди. Унинг сўзларидан иқтибос келтирамиз: “Мен Ил-76 ишлаб чиқарилиши Россияга аниқ кўчирилажаги хусусида гапирмаганман. Шунчаки Ульяновск авиация заводи (“Авиастар”) бу турдаги учоқларни ишлаб чиқариш учун ишлаб чиқариш қувватларини оширмоқда. Аммо, табиийки, бу жараён қанчадир муддат давом этади ва нисбатан катта сарф-ҳаражатларни талаб этади. Бу ҳаражатларнинг ҳаммаси, менга маълум бўлишича, Истисодий тараққиёт вазирлиги, Саноат ва энергетика вазирлиги орқали келаётган тегишли инвестицион дастурларга киритилган. Аммо бу фақат сармоялар ётқизилишинигина эмас, амалга ошириш учун вақт ҳам талаб этади. Мудофаа вазири Сергей Иванов яқиндагина (2006 йилнинг ёзида – “Фарғона.Ру” АА изоҳи) заводда бўлди. У ерда кўриб чиқилган масалалардан бири айнан шу масаладир”.\nШундай қилиб, генерал Московский сўзларидан маълум бўлишича, гап Ил-76 ҳарбий-транспорт учоқлари келажакда Россияда ҳам, Ўзбекистонда ҳам параллел равишда йиғилиши мумкинлиги ҳақида кетмоқда. Москва ТАИЧБни бундан буён ҳам Ил-76 учоқларини ишлаб чиқарувчи ҳамкор сифатида кўраётганини Россия ҳарбий-техник ҳамкорлик бўйича федерал хизмати директорининг биринчи муовини, “Эйршоу Чайна 2006” (AirShow China 2006) кўргазмасида Россия делегациясининг раҳбари ўлароқ иштирок этган Александр Денисовнинг баёноти ҳам тасдиқлайди.\nХитойга Ил-76 учоқларини етказиб бериш юзасидан шартноманинг бажарилиши билан боғлиқ бўлган вазият ҳақидаги саволга жавоб бера туриб, Денисов “муаммолар бор, лекин улар ҳал қилинаяпти, шартнома эса белгиланган муддатда бажарилади”, дея қайд этди. Бу шартнома, албатта, Тошкентда бажарилади, чунки бошқа ишлаб чиқаришнинг ўзи йўқ. Эслатиб ўтамиз, аввалроқ Россия авиасаноати вакиллари ТАИЧБ Хитойга Ил-76 русумли 38 та ҳарбий-транспорт учоғи ва Ил-78 русумли ёнилғи ташувчи учоғини етказиб берилиши юзасидан буюртмани ўз вақтида бажаролмаётганини билдиргандилар. “Рособоронэкспорт”нинг ХХР билан тузилган шартномасининг умумий ҳажми 1,5 млрд. долларни ташкил этади. Ўзбекистон томон мажбуриятларни ўз вақтида бажара олмаётгани туфайли Россияда “Ил” ишлаб чиқаришни Тошкентдан Ульяновскка кўчирмоқчи эканлари ҳақида миш-мишлар айланиб қолганди. Аммо Москва бу қарорни инкор қилаётгандай.\nАфтидан, россиялик ва ўзбекистонлик раҳбарлар бундан тегишли хулоса чиқарганлар. Бу хулосалар, биринчи навбатда, кадрлар муаммосини ҳал қилинишига дахлдордир. Ҳозир ТАИЧБда Хитой буюртмасини бажариш билан машғул бўлган россиялик мутахассисларнинг катта гуруҳи ишлаяпти. Бундан ташқари, ёшлигида ТАИЧБда ишлаган Ўзбекистон президенти Ислом Каримов бу авиакорхона раҳбарини алмаштирди. У 1995 йилдан бери ишлаган аввалги директор Вадим Кучеровни ишдан бўшатиб, 1995 йилдан 2003 йилгача бош вазир бўлган Ўткир Султоновни унинг ўрнига директор этиб тайинлади. У яхши саноатчи ҳисобланади.\nБироқ бу ҳолат ТАИЧБ билан боғлиқ бўлган барча муаммоларни ҳал этмайди, албатта. Ўзбекистондаги бу авиакорхона ҳақиқатан ҳам яшаб қолиши учун у Россияда тузилмиш Бирлашган авиацион компанияга интеграция қилиниши керакка ўхшайди. Мосвкада ҳам, Тошкентда ҳам шунақа режалар бор. Аммо бунинг ҳаммаси ТАИЧБ хусусийлаштирилишидаги нархларга боғлиқ бўлади. Бу ҳақда эса, афтидан, томонлар ўзаро келиша олмаяптилар.


Ёшлар ишли бўлди – Сурхон тонги\nБош саҳифа / Жамият / Ёшлар ишли бўлди\nАпрел 13, 2018\tЖамият Изоҳ қолдириш 569 Кўрилди\nЎзбекистон ёшлар иттифоқи вилоят Кенгаши, вилоят прокуратураси ҳамда Ўзбекистон ёшлар тадбиркорлигини қўллаб-қувватлаш маркази вилоят бўлинмаси ҳамкорлигида ташкил этилган меҳнат ярмаркасида ўнлаб ёшлар ўз йўналиши ва мутахассислиги бўйича ишга жойлашиш учун йўлланмага эга бўлишди.\nУнда Термиз шаҳар, Ангор, Шеробод, Қизириқ, Бойсун ҳамда Термиз туманидан келган 317 нафар фуқаро иштирок этди. Ярмаркада туманлардаги 619 та корхона ва ташкилотлар ўзларининг 2 423 та бўш иш ўринларини таклиф қилишди. Айниқса, таклиф қилинган иш ўринларининг 514 таси ўрта махсус маълумотга эга бўлган ёшларга мўлжаллангани касб-ҳунар коллежи ва академик лицейларни тамомлаб, иш излаб юрган ёшлар учун айни муддао бўлди. Натижада, 103 нафар фуқаронинг иш жойи тайин бўлди.\nҚувонарлиси, ярмаркада ўз бизнесини йўлга қўйиш ниятида юрган ўғил-қизларимиз бизнес-режасини тақдим этишиб, улардан 13 нафарига тижорат банклари ходимлари томонидан қишлоқ хўжалиги маҳсулотларини етиштириш, иссиқхона ташкил этиш ва паррандачиликни ривожлантириш мақсадида 7 фоизли имтиёзли кредитлар ажратилиши учун махсус сертификатлар топширилди.\n— Анчадан буён иссиқхона қуриб, унда лимон, помидор ва булғор қалампири етиштиришни ният қилиб юрардим, — дейди бойсунлик Бибинур Қурбонова. — Термиз шаҳридаги меҳнат ярмаркасида бизнес-режамни “Қишлоққурилишбанк” АТБ ходимларига тақдим қилдим. Улар маъқуллашди ва менга имтиёзли 7 фоизли 17 миллион сўм маблағ кредит ажратишадиган бўлди. Дарвоқе, тадбиркорлик фаолиятини бошлаш ниятида юрган биз каби ёшларга берилаётган имтиёз ва имкониятдан хурсандмиз. Ҳарҳолда энди кредит оламан деб, турли ташкилотларнинг эшигида сарсон-саргардон бўлмаймиз.\nОлдинги Ишончни оқлашимиз керак\nКейинги Деновнинг маънавий қиёфаси\nШароит соз бўлса, машаққат ҳам оз бўлар


Forex таълимоти | ГК TeleTrade\nForex ва ва бошка молия бозорларида даромад олиш жуда осон!\nАрзон сотиб олиш – киммат сотиш!\nФорексда битим тузиш учун сотиб олувчини ёки сотувчини ахтариш муаммосидан холи буласиз, бундан ташкари Сиз уз маблагларингизни юкори малакали трейдерларга ишончли бошкарувига бериб даромад олишингиз мумкин!\nФорексда ва бошка молия бозорларида савдо килиш — бу савдонинг энг даромадли турларидан биридир. Муваффакиятли трейдер куйидаги кулайликлар билан узини таъминлайди:\nЮкори даромад олиш билан;\nМунтазам ривожланиб бориш имкониятлари билан;\nКизикарли иш жараёни билан;\nРахбар ва ходимлардан мустакил булиш билан;\nХар кандай шароитда ва жойда ишлаш имконияти билан.\nКуйида келтирилган буюртмани тулдириб, купрок маълумотни олишингиз мумкин!\nБизнинг маслахатчилар, укиш ва консультация олишингиз учун маъкул булган вактни аниклаш максдадида Сиз билан алокага чикади.\nFOREX ДАСТЛАБ БОШЛАГАНЛАР УЧУН\nУшбу боскичда Сизга шахсий маслахатчи бириктирилади ва Сиз билан индивидуал укиш дастурини ишлаб чикиб Сизнинг ГК TeleTrade таълим марказида бутун укишингиз давомида сиз билан бирга булади ва керакли барча маслахатларни беради.\n«Молия бозорлари» таълим курсининг дастлабки бепул машгулотлар 1 хафта давом этади ва икки этапдан иборат булади.\nУшбу боскич 1,5 соатлик 2 лекциядан иборат булиб лекциялар куннинг биринчи ва икиннчи яримида утказилади ва Сиз узингизга маъкул вактни танлаб олишингиз мумкин.\nЛекцияларда Сиз куйидагиларни билиб оласиз:\nForex ва бошка молия бозорлари тугрисида тушунчаларни;\nМолия бозорларида савдо жараёни кандай амалга оширилиши тугрисида;\nБозор тахлилини амалга ошириш усуллари;\nБозорда юкори даромад олиш учун нима ёрдам бериши тугрисида.\nУшбу боскич молия бозори билан танишиш учун мулжанлаган булиб, сиз ушбу боскичда молия бозорларида савдо килиш канчалик кизиклигини аниклаб оласи.\nНазарий машгулотлардан сунг амалий машгулот утказилади.\nАмалий машгулотлар вактида Сиз шахсий маслахатчи ёрдамида савдо терминалини урганасиз ва демо хисоб ракамда савдо килишга утасиз.\nДастлаб савдоларни амалга ошириш учун зарур булган базавий билимлар (инструментлар, тактикалар, стратегиялар). Бундан сунг олинган билимларни амалиетга тадбик килиш бошланади.\nДарсларнинг мунзамлиги ва жадвалини узингизнинг вактингизга караб белгилашингиз мумкин.\nДастлабки базавий курслар билан биргаликда Сиз хар хил тематик семинарлар ва мастер классларга катнашишингиз мумкин. Ушбу машгулотлар хар хафта худудий филиалларда утказилиб келинади.\nБарча маълумотлар учун худудий филиалларга мурожат килишингиз мумкин.\nКушимча машгулотларнинг нархлари TeleTrade компанияси худудий филиалларида аникланади.\nМАШГУЛОТЛАР ЯКУНИДА МЕН НИМАГА ЭГА БУЛАМАН?\nДастлабки базавий укув курсларидан сунг Сиз малакали трейдер курсиларини тамомлаганингиз тугрисида сертификатига эга буласиз. Лекин энг асосийси Сиз молия бозорларида савдо килиш учун энг зарур булган билимларга эга буласиз.\nЧУКУРЛАШТИРИЛГАН ТАЪЛИМ ЖАРАЁНИ (МАЛАКАЛИ ТРЕЙДЕРЛАР УЧУН)\nЧукурлаштирилган таълим жараёни уз ичига Форекс билан ишлаш муаллифлик семинарларни ва дастурларни уз ичига олади. Таълим жараёни\nУкув жараёни давомида Сиз куйидагилага эга буласиз:\nЮкори малакали ва тажрибали трейдерлар томонидан ишлаб чикилган савдо тизимлари тугрисидаги;\nБозор характани аник в реал прогноз килиш усуллари ва услублари тугрисида.\nМавжуд дастурларнинг барча хусусиятлари тугрисида хамда таълим курслари нархлари тугрисида маълумотларни TeleTrade компаниясининг худудий филиалларидан билишингиз мумкин.\nЭНГ ЯКИН ОФИСНИ ТОПИШ\nTeleTrade компаниясида Forex ва бошка молия бозорларида савдо килишни ургатиш учун барча шарт шароитлар яратилган. Замонавий укув курслари тингловчиларнинг нафакат билим даражаси балки уларнинг бандлик даражасини инобатга олган холда ишлаб чикилган.\nTELETRADE ОФИСИДА ТРЕЙДИНГА (САВДО КИЛИШ) УКИТИШ\nАгарда Сиз Forexбозори ва унинг ишлаш тартиби хамда тузилмаси тугрисида чукур билимларни эгаллаш хохишида булсангиз албатта TeleTrade офисига ташриф буюришингиз лозим. У ерда Сиз менеджердан укув семинарлари жадваллари тугрисида маълумот оласиз.\nForex бозорида савдо килишни компания офисида урганиш, – бу лектор билан шахсан куришиб мулокотда булиш имкониятини беради ва ушбу мулокотдан Сиз савдо амалиётлари борасида барча саволларингизга жавоб олиб, савдо килишнинг барча хусусиятларини билиб оласиз.\nTeleTrade офисида трейдинга урганиш Сизга куйдаги имкониятларни беради:\nФорекссавдосида катта тажрибага эга булган мутахассислар билан якиндан танишиш;\nУзингига 100% тугри келадиган универсал савдо дастурини ишлаб чикиш;\nНафакат назарий балки амалий билимларга эга булиш;\nЮкори малакали трейдерларнинг муаллифлик дарсларида хамда мастер классларида иштирок этиш;\nКунлик тахлилий маълумотларни олиш (бозор холати шархлари);\nВалюта бозори хусусиятлари ва мухитини хис этиб савдо жараёнларида катнашиш.\nTeleTrade компанияси Форекс, бозорида савдо килиш бепул мушгулотлари 2 лекция ва 3 амалий машгулотдан иборат Чукурлаштирилган дастурлар, кушимча дарслар хамда семинар ва мастер класслар пуллик булиб. Уларнинг нархлари тугрисида компания офисларида билишингиз мумкин.\nТулик маълумотни олиш\nАгарда TeleTrade TeleTrade офисига ташриф буюра олмасангиз хамда Форекс савдо курслари кундузги укиши учун вактингиз булмаса Сиз учун энг кулай таълим шакли бу масофали (дистанцион) таълим курслари тугри келади. Таълим курслари куйидагиларни уз ичига олади:\nКулай таълим тизими: машгулотлар мунтазамлигини ва вактини узингизга кулай даврини танлаш яъни эрталаб соат 9 дан кеч соат 9 гача булган вакт;\nТаълим олиш жойини узингиз танлаш имконияти: бунда сизга факатгина компьютер ва интернет мавжудлиги кифоя килинади;\nForex бозори билан ишлашда шахсий маслахатчи мавжудлиги;\nSkype оркали TeleTrade компанияси мутахасислари билан алока килиш ва зарур маслахатларни олиш;\nForex савдо килиш видео дастурлари ва укув материаллари тулик тупламига эга булиш.\nТулик маълумот олиш


АҚШ генерали Украина географиясини ёмон билгани учун танқидга учради » Ўзбекистон янгиликлари – Zamin.uz\n18-02-2015 | 10:54\nZAMIN.UZ / Дунё / 18 Феврал 2015 года725\nАҚШ генерали Украина географиясини ёмон билгани учун танқидга учради\nЕвропага жойлаштирилган АҚШ қуруқликдаги қўшинларига қўмондонлик қилувчи генерал-лейтенант Бен Ходжес Украина географиясини яхши билмагани учун танқидга учради. Бу ҳақда The Herald нашри хабар берди.Ўтган ҳафтада Ходжес The Wall Street Journal нашрига берган интервьюсида Мариуполь Қора денгиз бўйида жойлашган деб юборди. Аслида Мариуполь Азов денгизи бўйида жойлашган.Генералнинг айтишича, бу маълумот The Herald’да пайдо бўлгандан кейин у кулгига қолган.“Мени географияни яхши билмаслигимда тутиб олганингиздан афсусдаман. Мен ўзимни аҳмоқона ҳис қилдим. Ҳаттоки қўл остимдаги жамоа ҳам устимдан кулиб юрди… Мен кексайиб қолган одамман, хариталарни ёқтираман ва доим уларга қараб тураман. Мариуполь Азов денгизи бўйида жойлашганини билардим. Шунчаки ўша куни янглишиб кетгандим”, деб муносабат билдирди Ходжес.Манба: www.kun.uz\nЎқишни тавсия қиламиз Тошкентда Жанубий Корея технологиялари асосида кўп қаватли уй қурилмоқда\nУкраина термаси мураббийларига армиядан чақирув қоғози келди


Халқаро Олимпия қўмитаси бир қатор спортчиларни Олимпиада медалларидан маҳрум қилди\n00:07 / 13.01.2017\nХалқаро Олимпия қўмитаси (ХОҚ) 2008 йилги Пекин Олимпиадасида олтин медалларни қўлга киритган хитойлик аёл оғир атлетикачилар Цао Лэй, Чэнь Сеся ва Лю Чуньхунни уларнинг допинг-намуналари қайта текширилгандан кейин медалларидан маҳрум қилди.\nХитойликларнинг намуналарида ўсиш гормони стимуляторлари аниқланган. Цао Лэй 75 кг гача, Чэнь Сеся 48 кг гача, Лю Чуньхун 69 кг гача вазн тоифасида олтин медалларни қўлга киритгандилар.\nБундан ташқари, ХОҚ ушбу Олимпиадада ядро улоқтиришда бронза медалини қўлга киритган беларуслик Надежда Остапчук ва болға улоқтиришда 4-ўрин олган Дарья Пчельникнинг натижаларини бекор қилди. Остапчук намунасида туринабол ва тамоксифен, Пчельникникида эса туринабол тақиқланган воситалари аниқланган.\n2012 йилги Лондон Олимпиадасида олинган допинг-намуналар қайта текширилиши туркиялик Сибель Симсек (оғир атлетикада 4-ўрин, туринабол ва станозолол тақиқланган воситалари), озарбайжонлик Интигам Заиров (оғир атлетикада 6-ўрин, туринабол) ва Норайр Варданян (оғир атлетикада 11-ўрин, туринабол) намуналарида тақиқланган воситалар борлигини кўрсатган.\nХОҚ спортчилардан медаллар ва дипломларни қайтариб беришни сўраган.\nХОҚ томонидан ўтказилган қайта текширишларда Пекин (60 нафар) ва Лондон (38 нафар) Олимпиадаларида иштирок этган 98 спортчининг намунасида тақиқланган моддалар борлиги аниқланган. Шу билан бирга, 23 медалчининг допинг-намуналари ижобий натижа берган. Қайта текшириш учун ҳаммаси бўлиб Пекин ва Лондон Олимпиадаларидан 1243 допинг-намуна танлаб олинган.\nПекин ва Лондон Олимпиадалари\n11:15 / 31.03.2018


Қирғиз муфтийсининг "зинокор"лиги норозилик уйғотмоқда\nРаҳматулла ҳожи Эгембердиев.\nАйни кунларда қирғиз жамоатчилиги мамлакат муфтийси Раҳматулла ҳожи Эгембердиевнинг ëш аëл билан тўшакдош бўлгани акс этган видеодан жунбушга тушмоқда. Бу секс жанжали¸ кузатувчиларга кўра¸ дунëвий Бишкек билан ўзи учун кенгроқ мухторият истаëтган қирғиз муллалари ўртасидаги эски зиддиятнинг янги саҳнаси¸ холос.\nҚирғиз жамиятида мамлакатдаги энг юқори мартабали дин пешвосининг тўшакда бегона аëл билан ишқий ўйинлари акс этган видео туғдирган ҳиссиëтлар ҳали-вери босиладиган кўринмайди.\nБу видеодаги яланғоч эркакнинг Қирғизистон муфтийси Раҳматулла ҳожи Эгембердиев экани ҳақида ҳеч кимда шубҳа йўқ – бу нарсани ҳатто муфтийнинг ўзи ҳам тасдиқлади.\nАммо ҳозирча унга тўшакдош бўлган ëш аëлнинг кимлиги сирлигича қолмоқда.\nВидеога муносабат билдираëтган кўпчилик¸ бу аëлни Қирғизистон мусулмонларига ислом ва шариат йўлини кўрсатиши лозим бўлган муфтийни йўлдан урган “секс бомба” деб атамоқдалар.\nВидеога изоҳ берган муфтий Эгембердиевнинг ўзи¸ Худонинг олдида бегуноҳ экани¸ видеодаги аëл ўзининг тўрт йиллик никоҳли хотини эканини иддао қилмоқда.\nАммо душанба куни Қирғизистон муфтияти биноси олдида тўпланган кичик гуруҳ намойишчилар бундай изоҳни қабул қилмаслигини таъкидлаб¸ “зинокор муфтий”дан зудлик билан ўз лавозимига истеъфо беришни талаб қилдилар.\nБишкекда жойлашган Мусулмонлар кенгаши фаоли Бакит Нурдинов¸ видеодаги ишқий ўйин мусулмонларни жунбушга солаëтганини айтади:\n- Бу ҳақда жуда қизғин баҳс кетаяпти. Мусулмон руҳонийлари қаттиқ шокка тушган. Вазият жуда оғир ва нима дейишни ҳам билмайман. Бунақа нарса биринчи марта бўлаяпти. Шунақа нарсага гувоҳ бўлишнинг ўзи дилни хира қилади¸ дейди ëш мусулмонлар гуруҳи фаоли.\nМуфтийнинг тўшакдаги ҳаëти яширин камера билан ëзиб олинган видео Янги йил арафасида қирғиз веб саҳифаларида пайдо бўлди.\nГарчи ҳозирга келиб бу видео Интернетдан олиб ташланган бўлса-да¸ бу видео ортида муфтийга менгзаш яланғоч эркакнинг оқ-қора сурати қолди.\nМуфтий Эегембердиев секс жанжал боис жамоатчилик оғзига тушаëтган биринчи қирғиз расмийси эмас. Ата-мекен партияси раҳбари Ўмурбек Текебаевнинг айни алпоздадаги видеотасвири 2008 йилда Интернетга ташланиб¸ 2011 йилги парламент сайловлари арафасида яна қайта янгиланган эди.\nАммо мамлакат мусулмонлари раҳнамоси саналмиш муфтийнинг бундай видеоси Қирғизистонда илк бор Интернетда пайдо бўлди ва кейинги тўрт йил ичида бешта муфтий алмашган мамлакат жамоатчилиги учун бу бомба каби таъсир қилмоқда.\nЭгембердиев мусулмонларни ҳажга олиб бориш орқали топган даромадини солиқдан яширганлик ва коррупцияда айбланаëтганига қарамай¸ бундан бир йил аввал Қирғизистон муфтийси лавозимига тайинланган эди.\nЎзига қўйилган бу айбларни асоссиз деб келаëтган муфтий¸ шахсий ҳаëтига кимнинг бунчалик қизиқишини билишга қизиқаëтгани таъкидламоқда. Бундан аввал Эгембердиев ҳукумат расмийлари ва махфий хизматларни ўз хос ҳаëтига аралашаëтганликда айблаган эди.\nҚирғизистон президентининг парламентдаги намояндаси Ўрозбек Молдалиев сек видеоси ортида ҳукумат уюштирган босим кампанияси борлигини рад этди ва қирғиз муфтийларини жамият учун ахлоқий ўрнак бўлиш ўрнига¸ нафс балосига йўлиққанликда айблади:\n- Бутун бошли муллалар авлодининг маърифий даражаси бир-биридан фарқ қилмайди. Бугун уларнинг ҳаммаси муфтий бўлишга ишқибоз. Муфтийлик орзуси ортида эса ҳаж бизнеси турибди. Бу бизнес 4-5 миллион долларлик порани ўзини қилишни англатади¸ дейди Молдалиев.\nЭгембердиевнинг видеодаги ëш аëл ўзининг никоҳли хотини экани ҳақидаги баëноти ҳам¸ Қирғизистонда қўш ва кўп хотинлилик қонун орқали тақиқлангани боис¸ унинг бошига бало бўлиши мумкин. Қирғиз матбуотига кўра¸ Эгембердиевнинг қонуний хотини бор ва гарчи унинг кимлигини кўпчилик билмаса ҳам¸ видеодаги аëлнинг бошқа экани тахмин қилинмоқда.\nБу жанжал ортидан қирғиз Интернет саҳифаларида кекса эркак ва аëлнинг¸ ўз қизлари Эгембердиевнинг никоҳли хотини эканини тасдиқлаган видеоси пайдо бўлди ва улар эр-хотиннинг тўшакдаги иши акс этган видеодан жунбушга тушганини билдирди.\nМуфтий Эгембердиев атрофидаги сек жанжали¸ Қирғизистоннинг дунëвий ҳукумати билан ўзи учун кенгроқ ваколат истаëтган муфтият ўртасидаги зиддиятнинг навбатдаги кўриниши сифатида талқин этилмоқда. Зотан ҳозирга қадар бу лавозимга келганлардан бирортаси беш йиллик муддатини охирига қадар ўташга муваффақ бўла олмади - бири коррупция жанжали боис ишдан кетган бўлса¸ бошқаси ўғирлаб кетилиб¸ калтаклангани ортидан истеъфо берди.\nДиний ишлар бўйича давлат қўмитасининг собиқ раҳбари¸ депутат Канибек Осмоналиев коммунизм қулаганидан 20 йилдан кўпроқ вақт ўтиб ҳам¸ Қирғизистонда тузук-қуруқ исломий арбоб топилмаëтганини айтади:\n- Буларнинг бари номига муфтий¸ холос. Ўтган 20 йил ичида биз ақалли битта бўлсин руҳоний етиштира олмадик. Аҳолимизнинг 83 фоизи мусулмондир. Биз фақат Ҳажга одам юбориб¸ пул топиш ҳақида гапирамиз ëки ҳар хил араб жамғармаларидан бир нарсалик бўлишни ўйлаймиз¸ холос. Шу боис¸ жамоатчилик тафаккурида советлардан қолган атеизм ҳукмронлик қилишда давом этмоқда¸ дейди Османалиев.


Қовоқдан пирог - мавсумнинг ҳақиқий янгилиги!\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қовоқдан пирог - мавсумнинг ҳақиқий янгилиги!\t14:14, 12 октябрь 2016\tЗарур масаллиқлар: хамирига: 350 гр. ун, туз, 120 гр. сариёғ, 1 дона тухум сариғи, туз; устига солишга: 1 кг. қовоқ, 200 мл. қаймоқ, 120 шакар, 3 дона тухум, ёнғоқ, долчин, қалампирмунчоқ кукуни. Тайёрланиши: 1. Музлатилган сариёғни майдалаб ун ва туз билан аралаштиринг. Тухум сариғини солиб, 1 ош қошиқ сув қўшинг-да, хамир тайёрланг. Зувалани целлофанга ўраб, 1 соатга музлаткичга қўйинг.\n2. Хамирни айлана шаклда, қолипингизга мослаб ёйинг. Бир-иккита жойига санчқи санчиб, яна целлофанга ўранг-да, 20 дақиқага музлаткичга қўйинг. Сўнгра устига қуруқ ловия солиб, 15 дақиқага 180 даражада қиздирилган газ печига қўйинг. Кейин ловия доналарини олиб ташлайсиз.\n3. Қовоқни пўстидан тозалаб, катта бўлакларга бўлинг-да, зар қоғозга ўраб, 180 даражада қиздирилган газ печига 20 дақиқага қўйинг. Сўнгра майдалаб, яхшилаб эзинг.\n4. Тухумни кўпиртириб, шакар ва қаймоқ қўшинг-да, кўпиртиришда давом этинг. Қовоқ билан аралаштириб, долчин ва қалампирмунчоқ қўшиб, пирог устига солинг. Майдаланган ёнғоқни пирог юзига жойлаб, 35 дақиқага 180 даражада қиздирилган газ печига қўйинг.\nТайёрланиш вақти: 1 соату 30 дақиқа. 6 кишилик.


Ўзбекистон-Тожикистон: деворлар қуламоқда\nСамарқанд вилояти ва Тожикистон Республикасининг Суғд вилояти ўртасидаги “Жартепа” ва “Саразм” ўтказиш пунктлари очилди.\nШу муносабат билан ушбу масканларда ўтказилган тантанали маросимда Самарқанд ва Суғд вилояти ҳокимликлари раҳбарлари, фаоллар, кенг жамоатчилик вакиллари ва чегара ҳудудида яшовчи аҳоли иштирок этди.\nИкки давлат ўртасидаги чегара – “Саразм”дан “Жартепа” ўтказиш масканига тожикистонлик меҳмонлар карнай-сурнай садолари остида, мезбонларнинг олқишлари билан кириб келди.\nСамарқанд вилояти ҳокими Т.Жўраев меҳмонларни қутлаб, Ўзбекистон Республикаси Президенти Шавкат Мирзиёев ва Тожикистон Республикаси Президенти Имомали Раҳмоннинг халқларимиз ўртасидаги азалий дўстлик алоқаларини янада мустаҳкамлаш борасида ҳамкорликда олиб бораётган саъй-ҳаракатлари юксак самаралар бераётганини таъкидлади.\nМаросимда Суғд вилояти ҳокими Ражаббой Аҳмадзода сўзга чиқиб, Самарқанд ва Суғд вилоятлари ўртасидаги пунктнинг очилиши икки қўшни халқ манфаатларига хизмат қилиши, дўстлик алоқаларини янада мустаҳкамлашини таъкидлади. Келгусида икки вилоят ўртасида савдо-иқтисодий, маданий ҳамкорликнинг ривожланишига умид билдирди.\nЎзбек ва тожик халқлари адабиёти ва маданиятининг рамзи сифатида концерт дастури намойиш этилди. Икки халқ ижодкорлари сўзи билан айтилувчи қўшиқлар ижро этилди.\nТожикистонлик меҳмонлар маскан ҳудудида юртимизда ишлаб чиқарилган автомобиль ва юк машиналари, автобуслар ҳамда бошқа маҳсулотлар кўргазмаси билан танишди.\nШундан сўнг Самарқанд вилояти ҳокимлиги ва жамоатчилик вакиллари “Саразм” масканига ташриф буюрди. Суғд вилояти ҳокимлиги ва фаоллар меҳмонларга юксак ҳурмат-эҳтиром кўрсатди. Тожик миллий ҳунармандчилик маҳсулотлари кўргазмаси ўтказилди, деб ёзади ЎзА мухбири Ғ.Ҳасанов


18:22 / 29.03.2018 1396 pdf Ўқиш режими + -\nКим Аллоҳга ва Унинг Расулига осийлик қилса ва Унинг чегараларини бузса, У Зот уни мангу қолувчи бўлган ҳолида оловга киритадир. Ва унга хорловчи азоб бордир.\nДемак, бу дунёда фақат Аллоҳга ва Унинг Расулигагина итоат қилиб яшаш лозим. Бу итоат шариатга амал қилиш билан бўлади. Аллоҳга бўйсуниб, у кўрсатган дастурга амал қилиб яшаш иймонда, Исломда, диндорликда яшаш демакдир. Аллоҳнинг итоатидан чиқиб, бошқага итоат қилиш, Унинг дастурини қўйиб, бошқанинг дастурига амал қилиш ширк, куфр ва жаҳаннамдир.\n«Ана ўшалар Аллоҳнинг чегараларидир».\nЯъни юқорида зикр қилинган нарсалар Аллоҳ таолонинг чизиб қўйган чегараларидир. Бу жумлада Аллоҳ таолонинг шариати ҳукмлари Унинг «чегаралари» деб аталмоқда. Бундан мусулмон инсон учун Аллоҳ таоло чизган чегарада юриш лозимлиги келиб чиқади. Ана ўша чегарада юрган одам турли хавф-хатарлардан омон бўлади.\n«Ким Аллоҳга ва Унинг Расулига итоат этса, У Зот уни остидан анҳорлар оқиб турган жаннатга мангу қолувчи бўлган ҳолида киритадир».\nМазкур чегарада юриш Аллоҳ таолога ва Унинг Расулига итоат қилиш билан бўлади. Аллоҳ таолога итоат Қуръони Каримга, Унинг Расулига итоат эса у зот алайҳиссаломнинг суннатларига амал этиш билан бўлади. Аллоҳ таолога ва Унинг Расулига итоат қилишдан фақат чегарада юрган ҳолда итоат этган бандагина фойда кўради. Аллоҳ таоло уни қиёматда жаннатга киритади.\n«Ана ўша буюк ютуқдир».\nЭнди «Аллоҳ таолонинг мазкур чегарасида юрмаган, Аллоҳга ва Унинг Расулига итоат қилмаганлар нима бўлади?» деган савол пайдо бўлиши мумкин. У саволнинг жавоби қуйидагича:\n«Ким Аллоҳга ва Унинг Расулига осийлик қилса ва Унинг чегараларини бузса, У Зот уни мангу қолувчи бўлган ҳолида оловга киритадир. Ва унга хорловчи азоб бордир».\n17:43 / 29.03.2018 1851\n09:15 / 26.03.2018 3434\n646 21:10 / 25 март\n2659 18:51 / 01.07.2017\n1091 05:00 / 23.01.2017\n1181 05:00 / 23.01.2017


Алишер Навоий ҳайкали ёнида видео суратга олган тиктокчи 15 кунга қамалди Ўзбекистон янгиликлари\nАлишер Навоий ҳайкали ёнида видео суратга олган тиктокчи 15 кунга қамалди\nЎзбекистон, Тошкент – Batafsil.uz. Ҳудудий ИИББ маълумотларига ҳавола қилган ҳолда мухбиримиз хабар беришича, Навоий вилояти Каттақўрғон шаҳридаги Алишер Навоий ҳайкали ёнида видео суратга олган тиктокчи 15 кунга қамалган.\nЭслатиб ўтамизки, ўтган куни ижтимоий тармоқларда Пардаев томонидан суратга олинган видео тарқалди. Видеодаги ёзувда ёш йигитнинг Алишер Навоий ҳайкали ёнида ҳазиллашгани акс этган.\nҲуқуқ-тартибот идораси вакиллари унинг видеоролигини ножўя ҳаракат деб баҳолаган. Кейинчалик 24 ёшли тиктокчи маҳаллий ИИБга олиб борилган ва у ерда йигит халққа мурожаат қилиб, бутун мамлакатга шарманда бўлганини айтган ва нотўғри хатти-ҳаракатлари учун узр сўраган.\nҲуқуқ-тартибот органининг хабар беришича, тиктокчи ва унинг оператори 15 кунлик маъмурий қамоққа ҳукм қилинган. Энг қизиғи шундаки, йигит бўлимга олиб кетилган пайтда унинг соқоли бўлган, ҳибсга олиш тўғрисидаги қарор қабул қилинган пайтда эса унинг соқоли қаёққадир ғойиб бўлган.


UzAuto Motors компанияси антимонопол қўмитанинг қарори устидан судга мурожаат қилди\nUzAuto Motors компанияси антимонопол қўмитани судга берди. Бу ҳақда депутат Расул Кушербаев хабар қилди.\nДепутатнинг сўзларига кўра, компания антимонопол қўмитанинг UzAuto Motors томонидан ишлаб чиқарилаётган автомашиналар нархини тушириши кераклиги тўғрисидаги қарори бўйича баҳслашмоқчи. Биринчи эшитув шу йил 2 октябрь куни Тошкент шаҳри маъмурий судида бўлиб ўтади.\nЭслатиб ўтамиз, аввалроқ бир гуруҳ депутатлар антимонопол қўмитага автомашиналар нархи юзасидан мурожаат қилишган эди. Қўмита томонидан ўтказилган текширувга кўра компания ҳақиқатан ҳам машиналар нархини асоссиз оширгани аниқланган эди. Қўмита автомобиль нархини тушириши кераклигини асослаб ҳам берган эди. Лекин UzAuto Motors бу бўйича баҳслашмоқчи.\nкамина 23 сентябр 2020 23:01\nКумитага омад тилаймиз.Адвокат сифатида Расул Кушербаевни олинглар гарантия у судда ютиб чикади.Эксперларни Германия еки Япониядан Россиядан булса хам майли олиб келиш керак.Шунда одил суд булади.\nJasur Mamaraximov 21 сентябр 2020 23:08\nBu monopolistlar o'zbekistonga yordam bermasa, deputatlarni va xalqni eshitmasa, faqat o'zini o'ylasa. Boshqa davlatda avtosini sotolmagandan so'ng bu monopoliyami\nШодибек Суюндикович Кучкаров 21 сентябр 2020 22:06\nJM автомобилларини сотишдан олдин сифатига этибор беришсин,,,, биз фукаролар депутатлар томонмиз, нархлари ку майли егингарчилик бошланди дегандан бечора JM автомобилларини олганлар мошина салонида балик бокса булади деган лавхалар билан мурожаат килиш бошланади... Депутатларимиз биз сиз томонмиз...\nOtabek 21 сентябр 2020 21:45\nRastamojkani ochish kerak xaqiqiy raqobat shunda bo'ladi,GMni 20asr avtomobillarini xech kim olmay qo'yadi\nАхмадали 21 сентябр 2020 21:17\nРоссияда битта фермери боласи санларни нексия 2 ни Лайк учун пачоклаб металломга айлантирибди.Ана машинангни четдаги хакикий нархи.Узбеклардан миннатдор бул санлар машинангни ардоклаб минаетганига\nБас Э 21 сентябр 2020 20:15\nТезроқ растаможкани очворларинг, ҳаммаси писиииб қолади, оғзини очиб. Бошқа чора йўқ буларга.\nАли 21 сентябр 2020 19:53\nмонополияга каршилар кучлими монополист кучлими курамиз депутатларни суровини натижасини сурамиз.Одил суд одилми ёки йук\nЎзбекистон янгиликлари » Сиёсат » UzAuto Motors компанияси антимонопол қўмитанинг қарори устидан судга мурожаат қилди


Порошенконинг Мюнхендаги нутқи YouTubeда мультфилм қилиб чиқарилди | IDROK.UZ\nУкраина президенти Петр Порошенконинг Мюнхендаги хавфсизлик Кенгашида қилган нутки Россиянинг Волгоград тумани фуқароси Вячеслав томонилан мультфилм шаклида интернет тармоғида эълон қилинди. YouTubeдаги ушбу видеода Порошенко конференция иштирокчиларига Украина ҳудудида Россия армиясининг бўлганлиги тасдиғи сифатида Россия фуқароларининг ҳарбий гувоҳномаси ва паспортини кўрсатгани акс этган. Видео сўнггида у кенгашдан ўзларига молиявий ёрдам сўрайди. Бу ҳақда mignews.com хабар бермоқда.\nЭслатиб ўтамиз, шанба куни Порошенко Мюнхендаги кенгашда Россия фуқароларидан бирининг паспорти ва ҳарбий гувоҳномасини омма олдида кўрсатиб Украина ҳудудида рус ҳарбийларининг бўлганини исботламоқчи бўлган. Шундан сўнг Россия бош вазири ўринбосари Дмитрий Рогозин бу ҳолатга изоҳ бера туриб Порошенкони гастролга чиққан артистга ўхшатган эди.


Мирзиёев Жаҳонгирни ортга қайтара оладими? - BBC News O'zbek\nImage caption Россиядаги энг кам маош ҳам Ўзбекистонда "катта пул"\n"Ҳозир Шўрчига қайтсам, 500 у ёқда турсин, 100 долларлик ойлик тополаманми?", деган саволни ўзига-ўзи беради Жаҳонгир.\nЖаҳонгир Россияга келишдан олдин кўп ўйланди: "йўл учун қарз-қавола кўтариб борганимга яраша тузук иш топа оламанми? "Даромадли иш топиб бераман" деб пулни олиб, қул қиладиганларнинг қўлига тушиб қолмайманми? Ана, телевизорда қулликка тушиб қолганларнинг нечтасини кўрсатишяпти-ку. Йўқ, тўғри Москвада ишлаётган ҳамқишлоқларининг олдига борса, алданиб қолишининг олди олинади. Лекин маоши тузук иш топиб бўлармикан? Мана отаси икки марта Россияга бориб келди. Биринчи марта етти йилча олдин Москвага бориб қурилишда ишлади. Ўшанда бироз пул йиғиб ҳам қайтди. Иккинчи мартасида эса қайтага соғлигини йўқотиб, пул жамғариш у ёқда турсин, уйга қайтганидан кейин яна қариндошлардан қарз олиб даволанишига тўғри келди".\nImage caption Электр арава ҳайдаш қурувчи ёки фаррошдек кўп жисмоний меҳнатни талаб қилмайди.\nШунинг учун дастлаб Жаҳонгирнинг Россияга боришига уйидагилар рўйхушлик беришмади. Аммо отаси киракашлик қилиб уч-тўрт сўм топиб юрган эски "Жигули" бузилиб, ҳам таъмирламаса ва ҳам балонларини янгиламаса бўлмай қолди. Таниш уста арзонроққа таъмирлаб беришга кўнди. Арзони ҳам бир йил олдинги нарх бўйича бир миллион сўмдан ошиб кетар экан. Шундан сўнггина Россияга кетишига ота-онаси ҳам рози бўлишди.\nЖаҳонгирнинг Россияга бориши учун 500 доллар қарз кўтаришди. Етиб бориб пул ишлаб топа бошлаганидан кейин қарзни узиш шарти билан. Ўтган йил апрелида Москвага етиб борди, икки ой вақти "документ қилиш"га беҳуда кетди. Июн ойидан буён шу ерда ётиб шу ерда ишлаяпти. Қиладиган иши - электрокарда эшик-ромлар, бошқа тайёр маҳсулотларни омборхонага етказиб қўйиш. Маошини 30000 рубл деб келишишган, аммо ҳар ой қўлига тегадигани ҳар хил. Баъзан 500 долларга етади, баъзан ундан ҳам кам олади.\nImage caption Россиядаги оғир меҳнатни талаб қиладиган кўп ишларни меҳнат муҳожирлари бажарадилар.\nЖаҳонгир ўқишини тугатганидан кейин мол боқиш ҳақида ўйлади. Қўй ёки қорамол сотиб олиш учун ҳам пул керак. Молбоқарлик ҳам дарров даромад келтирмайди, сотиб олган молингни камида 1 йил боқиш керак. Ҳозир шулха ва кунжаранинг килоси фалон пул. Қиммат бўлса ҳам топиб бўлмайди. Тошкентдан товар олиб келиб бозорда сотиш, Paynet очиб пул қилиш, қўшниси Уста Неъматнинг болаларига қўшилиб қурувчилик қилиш, эски колхознинг бутун бошли бригадаси ерини ўзиники қилиб олган Чори фермер қўлида ишлаш йўлларини ҳам кўриб чиқди. Фақат бир ўзи эмас, отаси, онаси, амакиси ва холалари ҳам "бош қотиришди" Жаҳонгирни ишли қилиш учун. Ўзининг қишлоғидан туман марказигача одам ташиш - "ота касби" билан шуғулланай деса ҳам, бозорда у-бу нарса сотай деса ҳам "конкурент" кўп, ҳар бир соҳанинг "бозори" аллақачон эгали бўлиб бўлган экан. Бир қариндоши ўзи ишлайдиган ғишт ишлаб чиқарадиган хусусий корхонада иш бор-йўқлигини суриштирди. Иши оғир, ойлиги 500 минг сўмлар атрофида. Аммо бу цехга ишчи керак эмас экан. Отаси 20 сўтихли томорқаларининг ярмига ҳар хил мевали дарахтларнинг кўчатларини ўтқазган, бу ниҳолларнинг мева тугишини ҳам ҳали яна бир-икки йил кутиш керак. Хуллас, кўплар қатори Жаҳонгир ҳам Россияни танлади.\nImage caption Ишсизликми ёки минимал эҳтиёжни ҳам қондирмайдиган маошли ишми?\nҲафтада ёки икки ҳафтада бир уйидагилари билан телефонлашиб турадиган Жаҳонгир Президент Шавкат Мирзиёевнинг ёшларга иш топиб бериш сиёсатини бошлаганини эшитган. Бир йил олдин радио билан телевизор ёшларнинг ишсизлиги ҳақида эмас, ўз ватанида "борига қаноат қилмасдан, хорижда енгил йўл билан пул топишни истаган дангасалар" ҳақида гапирар эди. Энди эса давлат раҳбари вазирлар ва ҳокимлардан янги иш ўринлари ташкил қилишни талаб қилаяпти, бу вазифани уддалаган ҳоким маошига 15 фоиз қўшилади, уддаламаганининг 15 фоиз маоши ушлаб қолинади.\nImage caption Президент Мирзиёев билан Президент Путиннинг Москвадаги учрашувида Ўзбек мигрантларига бағишланган битимлар ҳам имзоланди.\nЛекин ҳозирча Жаҳонгирга "қайтиб кел, шу ернинг ўзида яхши маошли иш бор", деб ҳеч ким айтгани йўқ. У Россиядаги нақд маоши билан Ўзбекистонга қайтса юзма-юз келадиган мавҳумлик ҳақида ўйланиб қолган:\n"Март ойида қўлига 28000 рубл беришди. 28 минг қарийб 500 доллар. Ҳозир Ўзбекистонда бозорда 1 доллар 7500 сўмга чиқибди. 500 доллар сўмда 3 миллион 750 минг дегани. Мен ҳозир Шўрчига қайтсам, 3 миллион сўмлик маош берадиган иш топа оламанми?", деган савол устида боши қотган ватанини, қариндошларини соғинган Жаҳонгирнинг.\nЎзбекистон: 12 миллион иш ўрни\nМирзиёев Рустам Азимовни кескин танқид қилди


Кипрда 46 йил ёпиқ қолган “арвоҳ-шаҳар” ташриф учун очилди\n8 октябрда Кипрнинг Туркия назоратидаги ҳудудида жойлашган Фамагуста шаҳрида 46 йил ёпиқ қолган Вароша мавзеси ташриф учун очилди.\nТуркия президенти Ражаб Тоййиб Эрдўған Варошанинг соҳилбўйи қисми очилишини Шимолий Кипр Турк Республикаси бош вазири Эрсин Татар билан Анқарада 6 октябрда ўтган матбуот анжуманда эълон қилган.\nВароша курорти (туркча номланиши Мараш) 1974 йилда Кипрнинг бир қисми турк қўшинлари томонидан эгаллаб олиниб, орол бўлингандан кейин ёпилган. Вароша БМТ Хавфсизлик кенгашининг 1984 йилдаги резолюцияси билан ҳимояланган. Ҳужжатда кимсасиз шаҳар фақатгина унинг дастлабки аҳолиси томонидан эгалланиши мумкинлиги айтилган.\n“Пайшанбадан [8 октябрь] Шимолий Кипр аҳолиси Марашнинг соҳилбўйидан фойдаланиши мумкин. Мараш тўлиқ очилиши, бунда мулкка эгалик ҳуқуқи ҳурмат қилиниши лозим. Мараш ҳудуди шубҳасиз Шимолий Кипрга тегишли”, деб айтган Эрдўған.\nБироқ Кипрнинг “Филелефтерос” нашрида таъкидланишича, Никосияда Туркиянинг бу режасидан жиддий хавотир билдирилган. “Дипломатик манбаларга кўра, Кипр Республикасининг бунга нисбатан жавоби қатъий бўлади. Бу ҳолат юзасидан БМТга мурожаат қилиниши муқаррардир”, дейилган хабарда.\nТуркиянинг таъкидлашича, ёпиқ шаҳар мақоми ўзгармайди ва БМТ резолюцияси бузилмайди, шунчаки пляжнинг бир қисмига киришга рухсат берилади.\nИстанбулдаги Галата қалъаси – ўтмишда ва бугун (фото)\nТуркия АҚШдан F-16 самолётларини сотиб олиш жараёни бошланганини маълум қилди\n19:43 / 21.10.2021\nЭрдўған мамлакат суди ишларига аралашувчи элчиларни танқид қилди\n18:41 / 21.10.2021\nТуркияда Исроилнинг 15 нафар агенти қўлга олингани хабар қилинди


Франция мусулмонлари барча французларни ишонч ҳақида суҳбатлашиб олиш учун масжидлардаги чойхўрликка таклиф қилди\nФранция мусулмонлари 2016 йилнинг январь ойида мамлакатдаги барча масжидларда очиқ эшиклар куни ўтказилиши ташаббуси билан чиқди. Ислом тарафдорлари барча хоҳловчиларни тинчлик ва бирдамлик номи остидаги “биродарлик чойхўрлиги”га таклиф этади, дея элон қилди Француз мусулмонлар кенгаши раҳбари Ануар Кбибеш. Бу ҳақда ТАСС маълум қилди.\nМазкур акция 2016 йилнинг 9 ва 10 январь кунлари бўлиб ўтади.\nКбибешнинг сўзларига кўра, акция мақсадларидан бири “11 январь руҳини хотирлаш”дан иборат.\nУнинг сўзларига кўра, Рона Альплари ҳудудидаги масжидда очиқ эшиклар кунлари ўтказилди ва мазкур ташаббус юқори баҳоланди. Бу каби тадбирлар Франциянинг турли шаҳарларида Европа мероси кунлари муносабати билан ўтказилди.\nОчиқ эшиклар кунларида Франция масжидларида барча хоҳловчилар ўзида тинчлик ва сабрни мужассам этган исломнинг асл қиёфаси билан таништирилади\n“Келганларнинг барчаси истаган барча саволларини бериши мумкин. Ҳаттоки энг тақиқланганларини ҳам. Ўз ишончимиз, қандай ибодат қилишимиз ҳақида сўзлаб берамиз. Буларнинг барчаси бир пиёла чой устида бўлиб ўтади. Бизнинг мақсадимиз бир-биримизни яхшироқ билиш ва ишончсизлик деворини барбод қилишдан иборат”, - дея қайд этди Ануар Кбибеш.\nИслом Францияда эътиқод қилувчилар сони бўйича иккинчи ўриндаги дин бўлиб, турли маълумотларга кўра мамлакатда 6 миллион нафаргача инсон ушбу дин вакили саналади.


Департаментнинг таъкидлашича, беморларнинг 83 фоизи (30 киши) қизамиққа қарши эмланмаган. Департамент хабарига кўра, 22 нафар беморга -13 нафар бола ва 9 нафар катта ёшдаги мижозга қўйилган ташҳислар лаборатория шароитида тасдиқланди.\nРасмий маълумотларга қараганда, 2018 йилда вилоятда қизамиқ билан боғлиқ атиги битта ҳодиса қайд қилинган эди.\nҚозоғистонда ота-оналар томонидан болаларни қизамиққа қарши эмлашдан бўйин товлаш билан боғлиқ кўплаб ҳолатлар қайд қилинади. Экспертлар эмлашдан бўйин товлашнинг сабаблари қаторида диний қарашлардан ташқари эмлашнинг сифатига шубҳа билан қарашларни ҳам таъкидлашади.


10-06-2016 | 14:56\nZAMIN.UZ / LIFE STYLE / 10 Июн 2016 года639\nОлимлар одамларнинг меъёридан ортиқ душ қабул қилавериши уларнинг саломатлиги учун зарарли бўлиши мумкинлигини таъкидлашмоқда, деб ёзмоқда "Qalampir" нашри. Ҳатто, ана шундай кундалик машғулотни бажаришда ҳам маълум қонун-қоидаларга амал қилиш талаб этилади. Калифорния университети мутахассислари саломатлик учун фойдали душ қабул қилиш қоидалари билан таништиришди. Мутахассисларнинг фикрича, душ қабул қилганда ваннада кўп қолиб кетиш ярамайди. Гап шундаки, одам териси ёғли ҳимоя қавати билан қопланган. Бир кунда бир маротабадан ортиқ муттасил ювинавериш эса мазкур қаватнинг емирилишига олиб келади. Оқибатда организмнинг тери хасталикларига чалиниш хавфи янада ортади. Одатда ёз ойларида душдан чиқмайдиган одамларнинг ҳаддан ташқари тоза ва озода бўлишга интилишлари уларда экзема хасталигининг ривожланишига сабаб бўлади. Ювиниш учун мочалкани бир ойда икки маротаба алмаштириб туриш керак. Чунки мато таркибида ўлган тери қолдиқлари сақланиб қолади. Оқибатда гигиенага амал қиламан деб, бактериялар ўчоғига эга бўлишингиз, ўзингизга ортиқча ташвиш орттиришингиз мумкин. Иссиқ сув тери ва сочга салбий таъсир қилади. Натижада инсон кўрки бўлган сочларнинг эрта тўкилиб кетишига олиб келади. Шунинг учун, мутахассислар иссиқ ҳам, совуқ ҳам бўлмаган сувда чўмилишни тавсия этишади. Ювиниш вақтида оддий қоидаларга амал қилинса, терингиз янада тоза, озода, муҳими соғлом бўлиб, ўз гўзаллиги ва ёшлик жозибасини йўқотмайди.\nЎқишни тавсия қиламиз Тадқиқот: Одамларнинг учдан бир қисми учун смартфон ота-онадан муҳимроқ бўлиб чиқди


Роналдунинг янги дугонаси ким эканлиги маълум бўлди » Ўзбекистон янгиликлари – Zamin.uz\nРоналдунинг янги дугонаси ким эканлиги маълум бўлди\n«Реал» жамоасининг «Депортиво»га қарши ўйини чоғида тўғридан-тўғри трансляция режиссёрлари VIP ўринларни эгаллаган Криштиану Роналду ҳамда унинг дугонаси Жоржина Родригесни бир неча маротаба намойиш этди. Бу ҳақда «Корреспондент.net»га асосланиб «Дарё» хабар бермоқда.\nМадридликлар мураббийи Зинедин Зидан Японияда бўлиб ўтадиган клублар ўртасидаги жаҳон чемпионати арафасида ўзининг асосий ҳужумчисига дам беришга қарор қилди. Бундан фойдаланган Роналду учрашувни томоша қилишга янги дугонаси билан бирга келди.\nМаълум бўлишича, Роналду ва Родригес хоним билан биргаликда учрашувни кўришга футболчининг ўғли ҳамда онаси Долорес Авейро ҳам ташриф буюрган эди.\nЖуфтлик биринчи марта биргаликда жамоатчилик олдига чиқмоқда, дейилади хабарда.\nТеглар: қилишга Жоржина мураббийи режиссёрлари буюрган арафасида\n18:17 Роналду уйланишни режалаштирмоқда, тўй санаси ҳам маълум\n14:01 Роналду клублардаги фаолиятида 500-голни урди\n11:56 Зинедин Зидан: "Роналду финалга 100 фоиз тайёр бўлади"


Янги йилни янги уйда кутмоқчи бўлаётганлар\nФарғона вилоятида уй-жойга муҳтож, имконияти чекланган, эҳтиёжманд оилаларга янги уй-жойлар тантанали равишда топширилди.\nКучли ижтимоий ҳимоя, кам таъминланган оилалар ва ногиронларни ҳар томонлама қўллаб-қувватлаш давлатимиз сиёсатининг устувор йўналишларидандир. Давлатимиз раҳбари Шавкат Мирзиёев раҳнамолигида амалга оширилаётган ислоҳотлар жараёнини янада жадаллаштириш, одамларнинг эзгу орзу-мақсадлари юзага чиқишига яқиндан кўмаклашиш, жамият ҳаётининг барча жабҳаларида туб ижобий ўзгаришларни амалга оширишга оид кенг кўламли ташаббуслар халқимиз томонидан қўллаб-қувватланмоқда. Президентимизнинг Олий Мажлисга Мурожаатномасида 2019 йил мамлакатимизда Фаол инвестициялар ва ижтимоий ривожланиш йили деб эълон қилинди. Бу эса эзгу амалларни янада кенгайишига хизмат қилади.\nКелгуси йилда турмуш шароити оғир бўлган 1 минг 600 нафар хотин-қизларни имтиёзли кредитлар асосида арзон уй-жойлар билан таъминлаш вазифаси топширилганлиги ҳам аҳолининг ижтимоий ҳимоясига бўлган катта эътибор бўлди.\nЯнги йил байрами арафасида имконияти чекланган юртдошларимизнинг бир гуруҳига Фарғона туманидаги “Миндонобод” массивида бунёд этилган барча қулайликларга эга замонавий уйлар совға қилингани улар учун ҳақиқий туҳфа бўлди. Марғилон, Қувасой шаҳарлари, Тошлоқ, Қўштепа ва Фарғона туманида истиқомат қилувчи кам таъминланган, оғир турмуш шароитида яшаётган, ногиронлиги бўлган 105 оиланинг бугун қувончи чексиз.\nҚувасой шаҳридаги “Юқори Муайн” маҳалла фуқаролар йиғинида яшовчи Муҳаббатхон Дадажонова ҳам шундай уй соҳибаларидан. Фарзанди Турсуной II гуруҳ ногирони бўлиб, парваришга муҳтож. Опа беш фарзанди ва неваралари билан битта уйда яшаб келаётган эди. Ҳукуматимизнинг ғамхўрлиги билан у ўз уйига эга бўлди.\n– Байрам арафасида бу биз учун жуда катта совға бўлди, севинчимни сўз билан ифодалаб беролмайман, – дейди М. Дадажонова. – Президентимизга минг раҳмат. Уч хонали уй беришди. Айниқса, кеча давлатимиз раҳбарининг парламентга мурожаатномасини телевизор орқали кўриб, умрини ногирон фарзандни парваришлашга бағишлаган оналар учун алоҳида ижтимоий нафақа турини жорий этиши ҳақидаги таклифини эшитиб, рости йиғлаб юбордим. Бу биз каби оналарни дарди эди.\nМарғилон шаҳар хотин-қизлар қўмитаси раиси Дилноза Эргашеванинг айтишича, шаҳарда бугунги кунда 378 нафар оғир турмуш шароитида яшаётган хотин-қизлар рўйхатга олинган. Уларни уй-жой билан таъминлаш, ишга жойлаштириш борасида муайян ишлар олиб борилмоқда. Шаҳардаги 10 нафар оилага мазкур янги уй-жойлардан берилганлиги ҳам барчани мамнун этмоқда.\nШу куни Учкўприк туманида ҳам янги турар жойларнинг калитлари тантанали топширилди.


Таълим тизимини такомиллаштириш жараёни мамлакатимизда фаол давом этмоқда. Етук кадрларни етиштириш йўлида пойдевор ҳисобланган мактабгача таълим муассасаларидан тортиб олий ўқув юртларига қабул жараёнигача ислоҳ этиляпти. Шундай пайтда таълимда таъмагирлик ҳолатлари учраётгани кишини ўйга толдиради.\nПорахўрликка кескин чоралар қўлланаётганига қарамай, "Ўқишга киритиб қўяман", "Тест натижасини ижобий ҳал қилиб бераман", дейдиган ва мўмай пул ишлаб олиш илинжида фирибгарликни касб қилган кимсалар учраб турибди. Афсуски, "Фарзандим диплом олса, бас. Қолгани бир гап бўлар", қабилида фикрлайдиган ота-оналар ҳам йўқ эмас.\nСўнгги икки ойда ижтимоий тармоқ ва расмий нашрлар орқали ўнга яқин шундай нохуш хабарлар тарқалди. Энг сўнггиси, бир неча кун аввал юридик университетга ўқишга киритишни ваъда қилиб, абитуриентдан 11 минг доллар пора талаб қилган фирибгарлар ҳақида бўлди.\nЭътибор қилинг, қонун ва ҳуқуқ ҳимоячиларини тайёрлайдиган олийгоҳ! Ана шундай қинғир йўллар билан ўқишга кирган талаба эртага қандай мутахассис бўлиб етишиши кундай равшан. Жамиятимизда коррупцияни тўла бартараф этишга имкон бўлмаётгани шундай омилларга ҳам боғлиқ эмасмикан?\nПул эвазига фарзандини боғчага жойлаётган, нуфузлироқ мактабга ўтказиш учун мутасаддиларни "оғдираётган" кишилар мулоҳаза қилиб кўришса бўларди. Норасиданинг келажагига, ўсиб-улғайишига ҳаром аралаштириш яхшиликка олиб бормайди. Унинг ўрнига қонуний ҳуқуқимизни талаб қилиб, таъмагирлик ҳолатига дуч келганда, тегишли идораларга мурожаат қилсак, жамиятимиз мусаффолигига ҳисса қўшган бўламиз.\nСамарқанд ҳарбий прокурори, адлия полковниги.


Қилич ботир | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариҚилич ботир\nБир бор экан, бир йўқ экан, бир замонда Қилич ботир деган бир полвон бор экан. Кунлардан бир кун Қилич ботир сафарга чиқибди. Бир неча кун юргандан кейин бир одамга дуч келибди.\nБу одам Қилич ботирга:\n— Йўл бўлсин, оғайни,— дебди, Қилич ботир унга:\n— Мен Оқбилак ойим олдига бораман, сен нима қилиб турибсан бу ерда? — деб сўрабди.\nҚилич ботирга учраган одам бўзчи экан, у:\n— Шу томонда Қилич ботир деган бир полвон чиққан эмиш. Ўша билан курашмоққа чиқиб турибман, — дебди.\n— Кел бўлмаса, мен ҳам Қилич ботир билан бирга юрган эдим, мен билан бир бел ушлашиб қўй, — деган экан, бўзчи:\n— Хўп бўлмаса, бир курашиб олайлик,— дебди. Шу билан иккаласи кураш бошлабди. Кўп вақт ўтмабди. Қилич ботир бўзчини кўтариб ерга урибди.\nБўзчи ўрнидан туриб Қилич ботирга:\n— Кучингга қойилман. Энди сенга дўст бўлай,— дебди. Қилич ботир бўзчига икки дона найча бера туриб:\n— Мана бу найчаларни ол. Агар биридан қон томса, беғам бўл, биридан зардоб томса, тезда қанот боғлаб, орқамдан учиб ет, — деб йўлга тушибди.\nБир қанча йўл юргандан сўнг яна бир одамга дуч келибди. Бу одам темирчи экан. Бу ҳам:\n— Ҳа йигит, йўл бўлсин? — деб сўрабди. Қилич ботир унга:\n— Мен Оқбилак ойим олдига бормоқчиман. Хўш, нима учун сен бу ерда турибсан?— дебди.\nҲалиги одам Қилич ботирга:\n— Қилич ботир деган бир паҳлавон келаётган эмиш, шу билан курашмоққа чиқиб турибман,— дебди. Қилич ботир:\n— Мен ҳам Қилич ботир билан бирга юрган эдим, агар курашмоқчи бўлсанг, аввал мен билан курашиб кўр, — дебди. Шунда темирчи:\n— Кел бўлмаса, курашайлик, —деб Қилич ботир билан бел ушлашибди. Қилич ботир темирчини ҳам йиқитибди. Кейин уни ўрнидан турғазиб қўйибди. Бунга ҳам икки дона найча берибди: биридан қон, биридан зардоб томишини, қон томса, беғам бўлиш, зардоб томса, орқасидан учиб етиш кераклигини айтиб, “Битта эдинг, иккита бўлдинг, ўзим билан учта бўлдик”,— деб йўлга тушибди.\nЙўл юриб, йўл юрса ҳам мўл юриб, охири бир қишлоққа етибди. Бу қишлоқда бир сувчи бор экан, у ҳам йўлга чиқиб турган экан. Қилич ботир у билан ҳам сўрашиб, иккиси курашибди. Қилич ботир уни ҳам йиқитибди. Бунга ҳам ҳалиги найчадан икки дона берибди: “Сен билан учта бўлдик, ўзим билан тўртта бўлдик, тўртовимиз ҳам бир киши. Шу найчанинг биридан қон томса, беғам бўл, биридан зардоб томса, тезда етиб бор”, деб йўлга тушибди. Юриб-юриб саҳрода бир гала қўй боқиб юрган чўпонга дуч келибди, у билан сўрашиб бўлиб:\n— Бу қўйлар кимники? — деб сўрабди. Чўпон унга:\n— Оқбилак ойимники, — деб жавоб берибди. Қилич ботир:\n— Оқбилак ойим қаерда? Сиз биласизми, унга етиш йўли борми? — деб сўраган экан, чўпон:\n— Э азамат йигит, сизга ўхшаган бўз йигитлар, шаҳзодалар уни келиб ололмай, ўзларини нобуд қилишди. Кўрдингизми, ҳов анави қўрғон сизга ўхшаганларнинг каллаларидан ясалган. Сиз қандай қилиб у ерга бора оласиз?— дебди.\nҚилич ботир бироз ўйлаб туриб:\n— Мен албатта бораман, бунинг учун нима қилиш керак?— деб сўрабди. Чўпон жавоб берибди:\n— Сиз бозорга бориб, бир хуржуннинг икки кўзини тўлатиб кишмиш олинг. Оқбилак ойимнинг бир оти бор, у кишмиш ейди. Агар Оқбилак ойимнинг олдига бирор киши кирса, оти кишнаб юборади. Оқбилак ойим уйдан чиқиб, келган кишининг калласини қилич билан узиб ташлайди. Энди сиз шунга бир ҳийла қиласиз: узоқдан ер тагини кавлаб бориб, худди от турган жойнинг тагидан чиқасиз. Бир бордон оласиз. Ҳалиги кишмиш билан бирга бордонни олиб келиб, тешикнинг оғзига келтириб қўясиз. Кечаси бўлганда тешикдан чиқиб, бордонни тешик оғзига тортиб, ўзингиз панада турасиз, буни отга билдирмайсиз, агар буни от билиб қолгудай бўлса, сизни пачоқ-пачоқ қилиб юборади. Оқбилак ойим ухлаган вақтида дарров чиқиб, кишмишни от охурига соласиз, шу билан Оқбилак ойимни қўлга киритасиз.\nҚилич ботир чўпон билан хайрлашиб, унинг айтганларини бирма-бир бажаришга киришибди: ерни кавлаб бориб, отнинг охури ёнидан чиқибди. Отга билдирмасдан, бордонни тешик оғзига ёпмоқчи бўлиб турганда, от сезиб қолиб, бирдан кишнаб юборибди. Буни эшитган Оқбилак ойим ётган еридан тура солиб от ёнига келибди:\n— Ҳа, жонивор, нима сир бор, кишнаб юбординг? — деб отнинг бошини силабди, у ёқ-бу ёқни кўздан кечирибди, ҳеч нарсанинг шарпасини сезмагандан кейин, қайтиб кетибди. Эндигина кўзи уйқуга кетган пайтда от яна кишнабди. Оқбилак ойим яна чиқибди. Қараса, ҳеч гап йўқ эмиш. Кейин:\n— Сен мунча кишнайвердинг, уйқумдан безовта қилдинг! — деб отга бир-икки қамчи уриб, сўнгра ичкарига кириб ухлаб қолибди. Шунда Қилич ботир бирдан чиқиб, отга кишмиш солибди. От кишмишни ея бошлабди. Қилич ботир секингина уйга кириб қараса, Оқбилак ойим ухлаб ётган экан. Тездан унинг боши теварагига қирқта қозиқ қоқиб, қирқ кокилини қозиқларга боғлаб қўйибди. Бир вақт Оқбилак ойим уйқудан кўзини очиб қараса, тепасида бир йигит тикилиб ўтирган эмиш. Оқбилак ойим Қилич ботирга қараб:\n— Не учун келдинг? Менда нима қасдинг бор? Ўрнимдан турсам, каллангни оламан! — деб қаттиқ интилибди, лекин кокиллари қозиқларга боғлангани учун ўрнидан туролмабди ва Қилич ботирнинг тадбирига қойил қолибди. Сўнгра йигитга таслим бўлибди, шу билан икковлари бирга яшай бошлабдилар.\nҚилич ботир ҳалиги отни миниб, овга чиқиб юрибди. Орадан бир неча йил ўтибди. Ҳар қандай подшоҳ совчи юборса ҳам, Оқбилак ойим асло унамабди. Ахири Қорахон деган подшоҳ совчиликка бир кампирни юбориб, унга:\n“Агар ўша қизни келтирсанг, бўйинг баробар олтин бераман”, дебди.\nКампир эшакка миниб, йўлга тушибди. Қилич ботирнинг овдан қайтадиган йўли устига бориб, эшакнинг бир оёғини уриб синдирибди-да, ўзи бир чеккада ёлғондан йиғлаб ўтираверибди. Сал ўтмай, Қилич ботир овдан қайтибди. Кампир қилич ботирга ялиниб, ҳўнг-ҳўнг йиғлабди, эшакнинг оёғини кўрсатиб:\n— Болам, менга раҳм қил, бу одамзод йўқ чўл-биёбонда қолиб кетиб, ҳалок бўлмай, — дебди.\n— Қилич ботирнинг кампирга раҳми келиб, уни орқасига мингаштириб уйга олиб кетибди. Оқбилак ойим эрининг шу ишига жуда аччиғланибди ва эрини пана жойга чақириб олиб:\n— Бу шум кампирни нега келтирдингиз? Бошимизни ейди-ку! — деган экан, Қилич ботир:\n— Э бунинг қўлидан нима келарди дейсан. Қайтага сенга далда бўлиб ўтиради, оғирингни енгил қилади, — дебди.\nКампир Оқбилак ойимга хизмат қилиб юраверибди. Кунлардан бир кун кампир Оқбилак ойимдан сўрабди:\n— Болам, Қилич ботирнинг жони қаерда бўларкин, биласизми? Буни билиб олсангиз, ёмон бўлмас.\n— Қандай сўрасам экан? — деса, кампир:\n— Кечқурун ботир келганда, унга рўйхуш бермасангиз, айтади. Ана шу билан биласиз-қўясиз, — дебди.\nКечқурун Қилич ботир овдан келибди. Оқбилак ойим Қилич ботирга рўйхуш бермабди, отига ҳам қарамабди: бир бурчакда тўмтайиб ўтираверибди.\nХотинини бу аҳволда кўрган Қилич ботирнинг дили сиёҳ бўлиб, ўзини қаёққа уришини билмабди. Кейин сабрсизланиб, Оқбилак ойимдан сўрабди:\n— Нега хафасиз, жоним? Нима бўлди сизга?\n— Шу чоққача мен сизнинг ҳеч бир нишонангизни билмайман.\n— Хўш, қандай нишонамни?\n— Сизнинг жонингиз қаерда туради?\nҚилич ботир айтмасликка уринса ҳам, ҳеч илож бўлмабди. Ахири ноилож бўлиб:\n— Менинг жоним қиличимда, қиличсиз асти юролмайман, — дебди.\nОқбилак ойим ёшлик қилиб, бу сирни ўша ондаёқ маккор кампирга етказибди.\nШум кампир ич-ичидан қувониб, ўзича “ҳмм, муродимга етар куним ҳам бор экан-а!” дебди. Аммо сир-бой бермаслик учун Оқбилак ойимга:\n— Қўйинг-е, болам, бу гапингизга ишонмайман. Сира ҳам ишонмайман. Эрингиз сизни алдагандир. Қани бўлмаса, ботир эрта билан овга кетишида қиличини олиб қўйинг-чи, нима бўлар экан? — дебди.\nЭрталаб Оқбилак ойим эридан қиличини ташлаб кетишини сўрабди.\nҚилич ботир хотинини хафа қилмаслик учун қиличини зўрға берибди ва отланиб, овга чиқиб кетибди.\nКампир дарров қилични тош билан букиб, сойга ташлабди. Худди шу пайтда Қилич ботир йўлда йиқилиб қолибди. Кампир тездан ёғоч от ясабди: ўнг қулоғини бураса, учармиш, чап қулоғини бураса, тушармиш. Ёғоч отни миниб, у ёқ-бу ёққа учириб, Оқбилак ойимни алдаш пайига тушибди.\n— Болам, сиз ҳам миниб боқинг-чи, қанақа бўларкин. Баҳона билан ҳамма ёқни томоша қилиб келасиз,— дебди.\nМаккор кампир Оқбилак ойимни орқасига мингаштириб, учиб кетибди: бир зумда Қорахон подшоҳнинг шаҳрига етибди. Ўрдага бориб, подшоҳга таъзим қилиб:\n— Шоҳим, мана, хизматингизни адо қилдим: Оқбилак ойимни олиб келдим,— дебди.\nҚорахон подшоҳ кампирга кўтарганича тилла бериб жўнатибди. Кейин қирқ кеча-ю қирқ кундуз тўй-томоша қилибди.\nЭндиги сўзни Қилич ботирнинг сафарда учратган ошналаридан эшитинг.\nБирданига ҳалиги бўзчи, темирчи ва сувчининг найчаларидан зардоб тома бошлабди. Булар тезлик билан Қилич ботирнинг ҳолидан хабар олгани келибдилар. Қилич ботирнинг эшиги олдига келиб қарасалар, бир дарё оқаётган эмиш.\nБўзчи сувчига қараб:\n— Сувни боғла!— дебди.\nСувчи сувни боғлабди. Сойга тушиб қараса, ботирнинг қиличи букилиб ётган эмиш. Уни темирчига бериб:\n— Сен буни тўғрилаб пешла! — дебди сувчи.\nТемирчи қилични пешлабди. Шу билан Қилич ботир ўз ҳолига келибди. Уйга келиб қараса, Оқбилак ойим йўқ эмиш, уйда эса ошналари ўтиришган эмиш. Оқбилак ойимни кўп қидирибди, ҳеч қаердан тополмагандан кейин:\n— Бу нима сир? Аттанг, Оқбилак ойим қўлдан кетибди-да! — деб қайғурибди.\nБўзчи, темирчи билан сувчи Қорахон подшоҳнинг шаҳрига қараб жўнабдилар. Улар жуда кўп юриб, тўй бошлангунига бир кам қирқ кун бўлди деганда Қорахон подшоҳнинг шаҳрига етишибди, подшоҳнинг равоғи тагидан ўтаверишибди. Қарасалар, ҳамма ёқ шовқин, тўполон эмиш.\nСувчи Қорахон подшоҳнинг хизматкорларидан:\n— Нима гап ўзи? — деб сўраган экан, у:\n— Тўй бўлаётир, — деб жавоб берибди. Сувчи:\n— Қандай тўй? — деб сўраса, хизматкор:\n— Қорахон подшоҳ Оқбилак ойимга уйланмоқчи, — дебди.\nУчовлари воқеадан хабардор бўлиб, уни Қилич ботирга айтибдилар. Кейин ҳаммалари маслаҳатни бир жойга қўйиб, Қорахон подшоҳ ҳузурига жўнабдилар.\nҚилич ботир деҳқон ва ҳунармандлардан қўшин тўплаб, Қорахон подшоҳга қарши қаттиқ жанг бошлабди. Қорахон подшоҳ асир тушибди. Қилич ботир бўзчини шу мамлакатга подшоҳ, сувчини унга вазир қилиб қўйибди. Оқбилак ойимни отга миндириб, темирчини бошлаб ўз юртига равона бўлибди. Бир неча вақт йўл юриб, охирида Оқбилак ойимнинг дарё бўйидаги жойига етишибди. Шу ерда темирчи ҳам улар билан бирга яшабдилар.\n← Аввалги Аввалги Момир билан Сомир\nКейинги → Кейинги: Маликаи Ҳуснобод